text:
पटना। कोरोना संक्रमण काल मे बिहार से बाहर गेल मजदूरक घर वापसी आब दस लाखक आंकडा पार क लेलक अछि। सोमदिनक आंकडा क अनुसार एखन धरि साढ़े दस लाख बिहारी विभिन्न प्रदेश स वापस अपन राज्य आबि गेलथि अछि। सरकार लग इ आंकडा जरुर नहि अछि जे कोन राज्य मे केतबा बिहारी पलायन केने छल, मुदा आब सरकार लग इ आंकडा उपलब्ध अछि जे कौन राज्य स केतबा मजदूर लौट एलाह अछि। एतबे नहि राज्य सरकार लग इ आंकडा सेहो उपलब्ध अछि जे कौन जिला मे केतबा लोक लौटलाह अछि। सरकारी आंकडाक विश्लेषण करबाक काज शुरु भ चुकल अछि आ कईटा जानकारी चौका रहल अछि। कईटा आंकडा दिलचस्प अछि। मसलन सबस बेसी मजदूर कोरोना संक्रमण काल मे गुजरात स लौटल अछि। गुजरात स लौटल मजदूरक संख्या दिल्ली या अन्य प्रदेश स लौटल मजदूरक संख्या स कहीं बेसी अछि। ओहि ठाम स एखन धरि 170टा ट्रेन आबि चुकल अछि। गुजरात बाद लौटनिहारक संख्या महाराष्ट्र स अछि। ओहि ठाम स 120टा स बेसी ट्रेन आल अछि, पंजाब तेसर स्थान पर अछि। ओहि ठाम से महज 90टा ट्रेन आयल अछि।
आपदा प्रबंधन विभाग क अनुसार लौटनिहार लोक सबस बेसी चम्पारण स छथि। पूर्वी चम्पारण क 70 हजार त पश्चिमी चम्पारण जिलाक 52 हजार स बेसी लोक घर लौट चुकला अछि। यानी असगर चंपारण में 1.22 लाख लोक अन्य प्रदेश स लौट चुकल अछि।
अन्य जिला मे लौटनिहारक सूची एहि प्रकार अछि :
- -कटिहार के 60 हजार
- -पूर्णिया के 48 हजार
- -मधुबनी से अब तक 45 हजार
- -अररिया के 43 हजार
- -सारण के 40 हजार
- -मुजफ्फरपुर-गया से 36-36 हजार
- -समस्तीपुर-सुपौल के 32-32 हजार
- -बेगूसराय के 28 हजार
- -बांका के 28 हजार
- -भागलपुर के 27 हजार
- -मधेपुरा के 26 हजार
- -भोजपुर के 24 हजार
- -बक्सर के 22 हजार
- -दरभंगा के 22 हजार
- -किशनगंज के 22 बिहार
- -वैशाली के 20 हजार
- -नालंदा के 18 हजार
- -पटना के 14 हजार
- -जमुई के 87 सौ
- -अरवल के 75 सौ
- -जहानाबाद के पांच हजार
- -शिवहर में 43 सौ
कुल मिला कए कहल जा सकैत अछि जे गुजरात मे बिहारक लोक सबस बेसी असुरक्षित महसूस केलथि। सबसे बेसी गुजरात स लोक लौटल जखन कि जनसंख्या क अनुरूप सबस कम लोक दिल्ली से बिहार लौटलाह। एहिना कोसी प्रमंडल स बेसी तिरहुत प्रमंडल मे लोक वापस आयल अछि। इ आंकडा बिहारक सामाजिक आर्थिक आ राजनीतिक तीनू मान्यता कए फेर स परिभाषित करबा लेल लोक कए बाध्य करत।


c: text/html

text:
जंगप्रतिरोधी वैगन क निर्माण करैयवाला देश क दोसर कारखाना
समस्तीपुर , 16 सितंबर (एजेंसियां)। समस्तीपुर जिला स्थित रेलवे यांत्रिक कारखाना मे बाक्सन एच एल स्टेनलेस स्टील वैगन क निर्माण कार्य शुरू भ गेल। इ देश क दोसर एहन कारखाना छी जाहि ठाम जंगप्रतिरोधी वैगन क निर्माण भ रहल अछि। एहि ठाम जंगप्रतिरोधी वैगन क निर्माण अत्याधुनिक तकनीक स कैल जा रहल अछि। मुख्य कारखाना प्रबंधक आरआर प्रसाद कहलथि जे कारखाना द्वारा निर्मित बाक्सन एचएल स्टील वैगन राष्ट्र कए समर्पित कैल गेल अछि। ओ कहलथि जे एहि कारखाना मे एहिन् वर्ष 300 एचएल स्टेनलेस स्टील वैगन क निर्माण क लक्ष्य निर्धारित कैल गेल अछि आओर सबटा बाक्सन जंग प्रतिरोधी हेबाक संग-संग अत्याधुनिक तकनीक स सुसज्जित होयत। ओ कहला जे नवनिर्मित वैगन क क्षमता 71 टन माल लोड करबाक अछि आ प्रति वैगन क निर्माण पर करीब 30 लाख टका खर्च आयल अछि । प्रसाद कहलथि जे एहि कारखाना क स्थापना वर्ष 1881 मे भेल छल। कारखाना सेना क लेल टैंक ढ़ोए वाला विशेष मालगाड़ी डिब्बा क निर्माण रिकार्ड समय मे करि कए नव कीर्तिमान स्थापित केने छल।

robotstxt: allowed

filter: keep


text:
दरभंगा। 24 जनवरी। [प्रणव कुमार चौधरी] दरभंगा ज़िलाक हायाघाट प्रखंड स्थित बसहा मिर्ज़ापुर गाम मे एकलव्य सरस्वती पूजा समिति केर तत्वावधान मे राम जानकी मंदिरक प्रांगण मे सरस्वती पूजाक आयोजन हर बरखक भांति एहि बरख सेहो खूब धूम धाम सँ कायल गेल।
एहि बेरक पूजा मे 2017 केँ मैट्रिक परीक्षा मे प्रथम श्रेणी सँ उत्तीर्ण बसहा, बिशनपुर आओर भगवानपुर गामक कूल 33 छात्र - छात्रा सभकेँ चांदीक एक मेडल द' प्रोत्साहित कायल गेल। मेडल प्रदान करबाक ई परम्परा पछिला 4 बरख सँ चैल रहल अछि जे बहुत प्रशंसीय डेग अछि। एहि तरहक आयोजन सँ बच्चा सभमें पढ़बाक प्रति रूचि बढ़ैत अछि।
बच्चा सभकेँ मेडल प्रदान करैत मिर्जापुर पंचायतक वरिष्ठ नागरिक राम सुरेश चौधरी, दिनेश चौधरी, जटाशंकर चौधरी, राजीव चौधरी, सुभाष चौधरी, सूर्यनारायण चौधरी, कुशकेतु मिश्र, रणधीर चौधरी, चंदन मिश्र, प्रज्ञा लता एवं उमा माधवी आदि लोकनि छात्र छात्रा सभकेँ प्रोत्साहित केलनि।
पूरा मिर्जापुर पंचायत मे प्रथम श्रेणी मे सभसँ बेसी प्राप्तांक बला विद्यार्थी मे छात्रा निशा कुमारी एवं छात्र हिमांशु भास्कर, राहुल चौधरी केँ प्रोत्साहन राशि सँ सेहो सम्मानित कैल गेल। ऐही पूरा आयोजन मे पूजा समितिक सहयोग समस्त ग्रामवासी नीक ढंग सँ संचालित करै मे केलनि आओर पूजाक अंतर्गत प्रोत्साहन कार्यक्रमक सफल बनेलनि। कैल्हि सांझ बड़ा धूम धाम सँ जुलूसक संग माता सरस्वती केँ प्रतिमाक विसर्जन कायल गेल।
एहि आयोजन केँ मुख्य आयोजक मुकेश, शिशिर, कुंदन, अविनाश, सूरज, दिवेश, सुनील, नंदन , रीतेश, पंकज, गौतम आओर भाजपा मंडल अध्यक्ष राजेश कुमार चौधरी छलथि।


text: दरभंगा।[प्रणव चौधरी] लहेरियासराय थाना क्षेत्रक केएम टैंक मोहल्ला मे रहैय बला पत्रकार विनय कुमार केर घर मे रवि दिन क दिनदहाड़े चोर सब घर में घुइस क लाख रूपया केर संपति के चोरी क ल गेल। पीड़ित पत्रकार कहलैथ कि उ कोनो काम के ल क बाहर गेल छेलैथ। एही बीच चोर सब घर केर पीछुलका दरवाजा केर तोइड़क अंदर घुइस क गेल और आराम स चोरी के घटना के अंजाम देलैथ। गृहस्वामी केर मुताबिक, चोर सब घर में राखल दस भैर सोना केर बनल आभूषण, करीब सौ भैर चांदी और एक लाख रुपया नकद के चोरी क लेलक। उ कहलैथ कि हुनक बहिन केर ऑपरेशन तीन दिन बाद होबैय बला छल। एहीके लेल उ बैंक स एक लाख रुपया निकालने छेलैथ। घटनाक सूचना मिलैय पर लहेरियासराय थाना पुलिस घटनास्थल के मुआयना केलैथ। पुलिस पीछा केर दरवाजा के पास स सेट¨रग में प्रयोग होबैय बला प्लाई के बरामद केलैथ। ओतैय पुलिस ओही मोहल्ला में लागल सीसीटीवी फुटेज मे सेहो खोजलैथ।


text:
प्राप्त खबैर केर मुताबिक नगर परिषद क्षेत्र केँ वार्ड संख्या 26 अंतर्गत बटराहा निवासी कुंदन सहनी नामक युवक क' कैल्हि रवि दिन देर राति अपराधी सभ गोली माएर घायल क' देलनि। स्थानीय लोग सभ आनन-फानन मे घायल कुंदन सहनी क' सदर अस्पताल मे भर्ती करौलनि। अस्पताल प्रबंधन द्वारा घायल केर स्थिति गंभीर बतबैत नीक इलाजक लेल हुनका रेफर क' देलनि। कुंदन सहनी केँ परिजन सभ हुनका तत्काल निजी नर्सिंग होम मे भर्ती करौलनि जता हुनकर हालत स्थिर बताओल जे रहल अछि। घटना केर सूचना भेटते स्थानीय थानाध्यक्ष व अनुमंडल पुलिस पदाधिकारी घटनास्थल पर पहुंचल।
घटना केरसंबंध मे भेटल जानकारी केर मुताबिक घायल युवक वार्ड संख्या 28 मे रवि दिनक राति एक प्रोग्राम देखा गेल छला जता कुनू मामूली विवादक बाद हुनका गोली मारल गेल। घायल कुंदन सहनी केर परिजन सभ अस्पताल केँ कुव्यवस्था ल'के नाराजगी सेहो जतौलनि।
जानकारी केर मुताबिक घायल क' एम्बुलेंस मुहैया नहि कराओल गेल आओर परिजन सभ हुनका ई-रिक्शा पर लादिके निजी नर्सिंग होम मे भर्ती करौलनि। फिलहाल पुलिस मामला के छानबीन क' रहल अछि।


text:
बेगूसराय। 07 फरवरी। बिहार मे कैल्हि मंगल दिन सँ शुरू भेल इंटरमीडिएट केँ परीक्षा मे बेगूसराय जिलाक लाखो सहायक थाना क्षेत्रक सर्वोदय उच्च विद्यालय शाहपुर परीक्षा केंद्र सँ एक फर्जी परीक्षार्थी क' गिरफ्तार कायल गेल।
सेंटर सुपरिटेंडेंट हेमेंद्र झा कहलनि कि गिरफ्तार फर्जी परीक्षार्थी सोनू कुमार अप्पन भागिन हरिशंकर कुमारक स्थान पर परीक्षा द' रहल छल। परीक्षा केंद्रक निरीक्षण मे आएल एएसपी आओर एसडीएम एडमिट कार्ड मे लागल परीक्षार्थी केँ फोटो सँ परीक्षा द' रहल युवकक मुंहक मिलान करबाक बाद पकड़लक। पूछताछ मे हुनकर फर्जी होयबाक बात सामना अएला पर हुनका गिरफ्तार क' लेल गेल। गिरफ्तार सोनू कुमार जाहि छात्र हरिशंकर कुमार केँ बदला परीक्षा दैत रहथिन ओ पीडीएस केँ अन्तर कॉलेज सदानंदपुरक छात्र छल।


text:
१८ सितम्बर २०१९. मैथिली जिन्दाबाद!!
समाज मे नीक आ बेजा घटित होयब स्वभाविक छैक। पिछला वर्ष दरभंगाक एकटा दहेज हत्याकांड काफी चर्चा मे रहल। एक दरोगा जी अपन बेटीक विवाह दोसर दरोगा जीक बेटा सँ करौलनि। कथा-वार्ता दुइ समान हैसियतक परिवार मे केना होइत छैक मिथिला मे सब केँ बुझले होयत। बेटीक परिवार पर लगभग सारा जिम्मेदारी तय कय देल जाइत छैक जे दुनू तरफक सम्पूर्ण खर्चा अहीं केँ करबाक अछि। ई परम्परा पहिने एतेक वीभत्स आडंबरी रूप मे नहि छलैक, ताहि कारण एकर ओतेक असर समाज पर नहि पड़ैत छल। हाल किछेक वर्ष मे विदेहराजक मिथिलाक लोक मे भीषण भौतिकवादी लोभ-लालच प्रवेश कय गेलैक आर विवाह सम्बन्ध बनेबाक लेल कइएक तरहक देखाबटी खर्चा आ व्यवहार मे दुनू परिवार फँसैत देखल जाइत अछि। रंजना झाक पिता सेहो एहि तरहें एकटा समकक्षी पुलिस अधिकारीक बेटा सँ अपन बेटी लेल नीक सपना देखिकय विवाह कएने रहथि। लेकिन रंजना सासूर जाइत देरी अपन पति, सासु, ससूर, ननैद आदिक मुंह सँ अपना लेल कहियो नीक वचन सुनब त दूर, पहिने सँ कयल गेल लेन-देन पर तरह-तरह के उलहन उपराग सुनैत रहल। कतहु-कतहु बेटीक साधु-प्रकृतिक कारण सासूरवला केँ आरो बेसी सताबय मे मजा अबैत छैक, सैह हाल भेलैक रंजना केर। ओ बेचारी सब बात चुपचाप सुनि लेल करय, हजार बात सुनलाक बाद एक बात अपन पक्ष मे सफाई दैत बाजय… लेकिन ताहि पर ओकर सासु, ननैद आ बाद मे पति द्वारा ओकरा काफी प्रताड़ित कयल जाइत छलैक। रंजना एहि सब सँ काफी पीड़ा मे डूबि गेल छल। एक दिन ओ समय निकालि अपन पीड़ा केँ नैहराक लोक पिता, भाइ आ माय सब केँ संबोधित कय पत्र लिखि देलक। कतेक मोस्किल सँ ओकर ओ पत्र नैहर तक पहुँचियो गेलैक। एम्हर नैहरक लोक सेहो आवश्यकता सऽ बेसी साधु जे चिट्ठी पढलाक बादो बेटीक अवस्था केँ मनन कय नव-नव सासूर मे परेशानी होइत छैक से सोचि प्रतिक्रिया नहि दय सकलाह। आर एक दिन…. रंजना केँ कुहरा-कुहरा कय मारल गेलैक, ठेहुन, पीठ, डाँर्ह, देह – सौंसे तोड़ि देल गेलैक क्रूर पति ओ परिवारजन द्वारा आर अन्त मे जखन ओक प्राण चलि गेलैक तकर बाद वैह क्रूर आ दम्भी-दानवी दरोगा जी कहेनिहार सासूर परिवार ओकर लहास केँ ठेगाना लगबय लेल कतेक कुत्सित प्रयास केलक… जीबिते रंजना केँ धमकौनिहार दरोगा जी आब हड़बड़ी मे चलि गेलाह जे कोहुना एकरा सलटा… लेकिन से सब सफल नहि भेलनि। आइ पक्का जेल मे हेबाक चाही ई सम्पूर्ण परिजन। हमर आजुक मेमोरी मे स्वर्गीया रंजनाक एकटा सुन्दर-सलोना तस्वीर हुनकर भाइ शिव द्वारा शेयर कयल आयल अछि। एक जेठ भाइ आ दहेज मुक्त मिथिला अभियान केर संचालकक रूप मे सिर्फ ई कथा-पटकथा अपन पाठक लोकनि केँ बेर-बेर मोन राखय लेल एतय राखि रहल छी। रंजनाक प्रति सोशल मीडिया मे देल किछु श्रद्धाञ्जलिक शब्द संगः
श्रद्धाञ्जलि सुमन रंजना झा


text:
कुमुद सिंह
वाकई राजस्थान क गलहोत सरकार पर जयपुर हाइकोर्ट क टिप्पणी सटीक छल। महिला उत्पीडन मामला मे गलहोत सरकार सुशासनक मानक स्थापित क रहल अछि। गलहोत दरभंगाक दामिनी लेल घटनाक करीब 130 दिन बाद अचानक चिंतित भ गेलाह। दरभंगाक दामिनी लेल मुख्यमंत्री गलहोत कए आश्वासन देबा मे 130 दिन लागि गेल। आश्वासन सेहो बस पीडिता क परिवार क सुरक्षा क आश्वासन। दामिनी क गुनहगार एखनो जेल स बाहर अछि। राजस्थान सरकार ओकरा पकडबा स बेसी ओकरा बचेबा लेल चिंतित अछि। इ आश्वास सेहो ओहि जनदबाव क कारण देल गेल जाहि स गलहोत लेल आरोपी कए बचायब आब मुश्किल भ रहल अछि। यैह कारण अछि जे एक दिस जतए पूरा देश दुष्कर्मी कए फांसी क मांग क रहल अछि, ओतहि गलहोत दुष्कर्मी कए जेल पढेबा क बदला मे पीडिता क परिवार कए सुरक्षा देबाक आश्वासन द मामला कए शांत करबाक प्रयास मे लागल छथि। ज्ञात हुए जे भंवरी देवी कए तकबा काल राजीव नहर स बरामद 32 टा युवतीक नरकंकाल मामला कए सेहो गलहोत एहिना आश्वासन क चादर मे लपेट रखने छथि।
गलहोत सरकार क संरक्षण जगजाहिर अछि ताहि लेल गुनहगार कए एहि बेर सेहो अपन आका पर पूरा भरोस अछि। ओकरा कोनो चीज क डर नहि अछि, ओकर दिस स दामिनी क बहिन कए भेट रहल धमकी बता रहल अछि जे सरकारी संरक्षण क बल पर ओ आगू सेहो अपन मनमर्जी क सकैत अछि। गलहोत जाहि प्रकार स गुनहगार कए बचेबा मे लागल छथि ओहि स आशंका प्रबल अछि जे गुनहगार पहिने त ‘दरभंगा क दामिनी’ क जिनगी कए नोचलक आ आब ओकर छोट बहिन आ ओकर परिवार संग सेहो किछु क सकैत अछि। दरिंदा धमकी द रहल अछि जे पुलिस ओकर किछु नहि क सकैत अछि। पुलिस एहि धमकी कए एतबा गंभीरता स लेलक अछि जे एखन धरि फोन आ पता ओकरा लग नहि अछि।
जनदबाव क आगू राजस्थान सरकार जगबाक दावा केलक अछि, मुदा गुनहगार कए पडकबाक कोनो आश्वासन देबाक बदला मे मुख्यमंत्री अशोक गहलोत पीड़िता क परिवार कए सुरक्षा क आश्वासन देलथि अछि। 130 दिन मे 12 टा पैघ-छोट ऑपरेशन क बाद गलहोत कए इ चिंता भेल जे पीडिता क केहन इलाज भ रहल अछि आ ओ आब जा कए ओकर परिवार कए कहलाह अछि जे जरूरत भेला पर दरभंगाक दामिनी कए सेहो बलिया क दामिनी जेकां विदेश पठाउल जा सकैत अछि। सरकारी आश्वासन क बाद अगर अहां इ सोचि रहल छी जे हालात मे कोनो अंतर भेल होएत त इ भ्रम अछि। जयपुर क जेकेलोन हास्पिटल मे जिनगी लेल जूझ रहल ‘दरभंगा क दामिनी’ क देखरेख मे जुटल ओकर 17 सालक बहिन कए सरकारी संरक्षण मे नुकायल दरिंदा सब एखनो धमका रहल अछि। आरोपी साफ तौर पर कहि रहल अछि जे चुपचाप इलाज करा नहि त मुंह खोलबा पर राजस्थान स वापस नहि जा सकैत छैं। कई बेर फोन एला क बावजूद जयपुर पुलिस गरैय माछ पकडबाक प्रयास क रहल अछि। ओकर परिवार कोनो अनहोनी क आशंका स सहममल जरूर अछि मुदा हिम्मत स जयपुर मे न्याय लेल जंग जारी रखने अछि। दरिंदा सब साफ तौर पर अपन पहुंच क दावा क रहल अछि। सरकारी संरक्षणक पोल एहि स सेहो खुलैत अछि जखन आरोपी अपन ‘पैघ कनेक्शन’ क बल पर जेल नहि जेबाक दावा क रहल अछि आ सरकार महज पीडिताक परिवार कए सुरक्षाक आश्वासन द रहल अछि। ज्ञात हुए जे ‘दरभंगा क दामिनी’ कए नोचनिहार छहटा दरिंदा मे स मुख्य आरोपी समेत चारिटा एखनो सरकारी संरक्षण मे अछि। दू गोटे कए जेल पहुंचा सरकार ओकरो जमानत पर जेल स बाहर करबाक काज संपन्न क चुकल अछि। पुलिस सब किछु जनैत सरकार क आगू लाचार अछि।
‘दरभंगाक दामिनी’ क बहिन धमकी क गप विस्तार स जयपुर मे पुलिस क सामने बता चुकल छथि। दरभंगाक माटी क इ ताकत अछि जे तीनटा बहिन आ माई दरभंगाक जयपुर मे न्याय क जंग लडबा लेल जमल अछि। परिवार कोनो धमकी क बाद विचलित नहि अछि। देखबाक चाही जे पुलिस सरकारी संरक्षण मे नुकायल आरोपी कए कहिया जेल तक पहुंचेबाक हिम्मत जुटा पबैत अछि?
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
दिल्ली : पंजाब नेशनल बैंकमे करीब 11 हजार करोड़ टकाक घोटालाकेँ खुलासा केर बाद आब सरकारी क्षेत्रकेँ बैंक ओरिएंटल बैंक ऑफ कॉमर्स बैंकमे सेहो 390 करोड़ टकाक घोटाला सामना आयल अछि। टाइम्स ग्रुपकेँ खबैरक अनुरूप ओबीसी बैंक अहि घोटालाकेँ जानकारी आ शिकायत सीबीआईसँ पछिला 6 मास पहिने कएने छल। 6 माससँ अहि मामिलाकेँ सीबीआई दबाकय राखने छल जे आब जाकय दिल्ली स्थित एकटा ज्वेलरी दोकान (स्टोर) केँ खिलाफ केस दर्ज केलक अछि जेकर जाँचमे सीबीआई जुटि गेल अछि।
सीबीआई अधिकारी 390 करोड़ रुपैयाक घोटाला केँ मामिलामे बृहस्पतिदिन करोलबाग स्थित द्वारका दास सेठ इंटरनेशनलकेँ खिलाफ केस दर्ज केलक अछि। ई कंपनी सोना, चांदी आ हीरा केर ज्वेलरीके मैनुफैक्चरिंग आ ट्रेडिंग करबाक काज करैत छल। कंपनी केर जिम्मा पंजाबी बागक रहनिहार सभ्य सेठ आ रीता सेठक हाथमे छैक। सीबीआई द्वारा दर्ज एफआईआरमे सराय काले खां केर रहनिहार कृष्णकुमार सिंह आ रविकुमार सिंहकेँ नाम सेहो अछि जे अहि कम्पनिसँ जुड़ल अछि।
बैंक अहि मामिलामे अपन शुरुआती जाँचमे पेलक जे सभ्य सेठ आ कम्पनिसँ जुड़ल आन लोक पछिला 10 माससँ अपन-अपन घरो पर नहि देखाएत छल जाहिकेर बाद बैंकके अधिकारी सब 16 अगस्त, 2017 केँ द्वारका दास सेठ इंटरनेशनल केँ खिलाफ सीबीआई सँ शिकायत केलक। बैंक अंदेशा जतौलक जे सभ्य सेठ सेहो नीरव मोदीये जेना देश छोरि भागि गेल अछि। जनतब हो जे नीरव मोदी सेहो पंजाब नेशनल बैंककेँ खूब नीकसँ चूना लगाकय भागल अछि। पीएनबी घोटालाकेँ बाद सीबीआई हरकतमे आयल आ ओबीसी केर शिकायत पर द्वारका दास सेठ इंटरनेशनल कम्पनीकेँ खिलाफ केस दर्ज केलक अछि।


text:
चार्ल्स मङ्गर
चार्ल्स थमस मङ्गर (जनवरी १, १९२४ मे जन्म) एक अमेरिकी लगानीकर्ता, व्यापारी आ दार्शनिक छथि। हुनका बर्कशायर हथवेक उपाध्यक्ष छथि, इ वारेन बफेट द्वारा नियन्त्रित संगठन छी; बफेट हमर साथीक रूपमे मङ्गर वर्णन केने अछि। मङ्गर वित्तीय निगमक अध्यक्षक रूपमे १९९४ सँ २०११ धरि कार्य केलक।
जीवन-यात्रा[सम्पादन करी]
कानुनकर्मी रहैत ओ लगानीक क्षेत्रमे सेहो काम करै लगल । सुरुमे घरजग्गा कारोबारी होएत पछा लगानी व्यवस्थापनक क्षेत्रमे सेहो गेल छथि । मङ्गर ज्याक विलरसग साझेदारी करै विलर, मङ्गर एन्ड कम्पनी नामक इन्भेष्टमेन्ट कम्पनी खोलक । ई कम्पनीसँ सन् १९७३ मे ३२% आ १९७४ मे ३१% घाटा भेल वाद १९७६ मे कम्पनी बन्द करै परल छल ।
चार्ल्स थमस मङ्गरक लगानी सिद्धान्त[सम्पादन करी]
चार्ल्स आ वारेन बफेट दुनु भ्यालु इन्भेष्टरक रुपमे सेहो चिनैत अछि । मुदा चार्ल्सक लगानी करैके तरिका कुछ फरक रहल अछी । दुनु एके कम्पनीक पार्टनर होएके वादो लगानी करैके शैली भिन्न अछि ।
जोखिमक लेखाजोखा[सम्पादन करी]
चार्ल्स लगानी करै पूर्व जोखिमक उचित लेखाजोखा केने अछी । कोनोभी लगानीमे जोखिम कते अछी आ जोखिम मोल बापत आएल फाइदा कते होएत मापन करै आवश्यक होएत अछि मान्यता अछि । सुरक्षक उचित मार्जिन (मार्जिन अफ सेफ्टी) रखैत परैत अछि। ई मूल्य वृद्धि आ ब्याजदरमे भेल परिवर्तनके ख्याल रखैल महत्वपूर्ण होएत अछि । अन्ततः अपन लेखाजोखा केने जोखिमके भर्पाई करै हरदम लागल रहल मङ्गर जोड देने अछि ।
स्वतन्त्र निर्णय [सम्पादन करी]
मङ्गर विचार आ निर्णयक स्वतन्त्रताक बात करै रहल अछि । विभिन्न लोगक व्यक्तिगत विचारसँ सञ्चार माध्यममे आएल खबरसभ सेहो लगानीकर्ताक निर्णयमे प्रभाव पारै रहैत अछी ।


text:
२३ जुलाई २०२०, मैथिली जिन्दाबाद!!
मैथिली-मिथिलाक नीक दस्तावेजीकरणक कार्य करयवला एक प्रसिद्ध पत्रिका ‘मिथिला भारती’ जे १९६९ ई. मे प्रथम बेर प्रकाशित भेल छल, तेकर आरो-आरो अंक मे कोन विषय पर किनकर लेख समेटल गेल अछि, से जानकारी ईसमाद प्रकाशन केर फेसबुक पेज सँ प्राप्त भेल अछि। संभवतः ई विषय-सूची सँ बहुतो जिज्ञासू केँ ई जानकारी भेटतनि जे मिथिला भारतीक कोन अंक पढला सँ हुनकर जिज्ञासा शान्त हेतनि। विदित हो जे पूर्व मे कुल ५ वर्ष प्रकाशित होयबाक बात कहल गेल अछि, त्रैमासिक शोध पत्रिकाक रूप मे एकमात्र वार्षिकांक अन्तर्गत ४ भाग केँ समेटिकय प्रकाशन भेल संभवतः। १९६९, १९७०, १९७२ एवं १९७७ केर विषय-सन्दर्भक सूची एतय प्राप्त भेल अछि। बाद मे पुनः २०१४ सँ मैथिली साहित्य संस्थान, पटना द्वारा एकर पुनर्प्रकाशन आरम्भ भेल जे २०१९ धरिक कुल ६ अंक केर प्रकाशन भेल अछि, एहि सब मे सेहो काफी महत्वपूर्ण विषय-सामग्री पर एक सँ बढिकय एक वेत्ता-विद्वान् लोकनिक लेख-शोध आदि समेटल गेल अछि। (निम्न भाग मे सीधे उतारल गेल पोस्ट अछि, एहि मे कोनो तरहक संपादन आदि नहि कयल गेल अछि।)
मिथिला भारतीक पूर्व प्रकाशित
आलेखक सूची
मिथिला भारती अंक 1, मार्च-जून, 1969 भाग 1-2
विषय-सूची
1.वैदिक राष्ट्र गीत
2.सम्पादकीय
3.इतिहासक अन्वेषण, श्री लक्ष्मीपति सिंह
4.मैथिल ब्राह्मणक प×जी-व्यवस्था, श्री रमानाथ झा
5.अठारहम शताब्दीक दुइ गोट अपूर्व निर्णय-पत्र, श्री सुशील कुमार झा
6.उनैसम शताब्दीक मिथिलामे कन्यादानक समस्या, डा. जटाशंकर झा
7.चित्रपति उपाध्याय तथा इस्ट इंडिया कम्पनी कालक न्याय व्यवस्था, डा. जगदीश चन्द्र झा
8.मिथिलाक्षरक उद्भव ओ विकास, श्री राजेश्वर झा
9.विद्यापतिकालीन मिथिलामे कृषि, डा. इन्द्रकान्त झा
10.भनइ विद्यापतीत्यादि, डा. शैलेन्द्रमोहन झा
11.सहरसा सँ पटना संग्रहालय कें प्राप्त चारि गोट दुर्लभ प्राचीन मूर्ति, डा. चित्तरंजन प्रसाद सिन्हा
12.गंगाक दक्षिण मैथिल क्षेत्र, डा. अभय कान्त चौधरी
13.मिथिलामे वृक्ष-पूजा, प्रो. हेतुकर झा
14.मिथिलामे सीकीक उपादानक परम्परा, श्री दयाशंकर उपाध्याय
मिथिला भारती अंक 2, जनवरी-दिसम्बर, 1970 भाग 1-4
विषय-सूची
1.कुमार गंगानन्द सिंहः कृतित्व और व्यक्तित्व, श्री विनोदानन्द झा
2.बनैली-राजवंशक संक्षिप्त इतिहास, श्री कमल नारायण झा कमलेश
3.हमर कुमार साहेब, श्री रमानाथ झा
4.स्वर्गीय कुमार गंगानन्द सिंह, श्री कमल नारायण झा कमलेश
5.एकटा साँझ आ कुमार साहेबक स्मृति, श्री हंसराज
6.यंत्रमयी मिथिला, श्री लक्ष्मीपति सिंह
7.मिथिलाक्षरक उद्भव ओ विकास, श्री राजेश्वर झा
8.प्राचीन भारतीय इतिहासमे काल-निर्धारणक समस्या, प्रो. राधाकृष्ण चौधरी
9.मैथिल ब्राह्मणक पंजी-व्यवस्था, श्री रमानाथ झा
10.मिथिलाक पथ-पद्धति एवं अन्तर्देशीय व्यापार, श्री जय नारायण ठाकुर
11. मिथिला-क्षेत्र सँ प्राप्त गणेशक प्रतिमा, श्री चित्तरंजन प्रसाद सिन्हा
12.परमहंस विष्णुपुरी ओ हुनक शिवगीत, डा. रामदेव झा
13.बैजलदेव, डा. शैलेन्द्र मोहन झा
14.प्राचीन भारतीय साहित्यक कथा परम्परा एवं मैथिली साहित्य, डा. अमरेश पाठक
15.मुगलकालीन मिथिलामे ओइनवार राजवंश, प्रो. हेतुकर झा
16.मिथिला×चलमे क्रान्तिकारी राष्ट्रवादक प्रारम्भ, डा. जटाशंकर झा
17.मध्यकालीन मिथिलाक ऐतिहासिक महत्त्व, श्री भगवानजी चौधरी
18.पुस्तक समीक्षा
दृष्टान्त चित्र
1.अशोकवाटिका में वैदेही
2.स्व. कुमार गंगानन्द सिंह
3.अन्धराठाढी अभिलेख
4.विष्णुपुराणक पाण्डुलिपिमे मिथिलाक्षरक रूप
मिथिला भारती अंक 3, जनवरी-दिसम्बर, 1972 भाग 1-4
विषय-सूची
1.मैथिल ब्राह्मणक पंजी-व्यवस्था, स्व. रमानाथ झा
2.वर्णरत्नाकरमे 64 कला, बी. पी. मजुमदार
3.विद्यापतिक तिथि निर्धारण, प्रोफेसर राधाकृष्ण चौधरी
4.ज्योतिरीश्वर कृत वर्णरत्नाकरक आधार पर मिथिलाक ज्योतिषशास्त्रक परम्परा, डा. परमेश्वर झा
5.मिथिला ओ नेपालक वाणिज्य-व्यापार, श्री जय नाथ ठाकुर
6.मल्ल नरेश भूपतीन्द्र मल्लक मैथिली रचना, डा. लेखनाथ मिश्र
7.खण्डवलाकालीन मिथिलामे संस्कृत एवं मैथिलीक अध्ययन-अध्यापन परम्परा, श्री भगवान जी चौधरी
8.मिथिलामे कसीदाक परम्परा, श्री दयाशंकर उपाध्याय
9.विद्यानिधिः विद्वद्वर स्वर्गीय पण्डित खुद्दी झा, प्रोफेसर वेदनाथ झा
10.एकटा बिसरल साहित्यिक स्व. चिरंजीव झा, श्री हंसराज
11.चरित्र-चित्रण ओ मैथिली उपन्यास, डा. अमरेश पाठक
12.खुद्दीराम बोस ओ हुनक काल (1889-1908), प्रो. राजकिशोर सिंह
13.मान भंगक कलात्मक चित्र, श्री महेन्द्र झा
14.पुस्तक समीक्षा
मिथिला भारती अंक 4, जनवरी-दिसम्बर, 1977 भाग 1-4
1.जिबितहिं छथि, श्री दीनानाथ झा
2.मिथिला-महाराष्ठ्रक सम्बन्धक चारि कड़ी, डा. जटाशंकर झा
3.एक लौह पुरुष, श्री नन्द कुमार झा
4.भैयाक स्मृति, श्री पुण्येश्वर झा
5.राजेश्वरजीक उद्दाम व्यक्तित्व, श्री जटाशंकर दास
6.झा जी, श्री मोहम्मद उसमान
7.मैथिली सेनानी राजेश्वर बाबू, श्री सुधांशु शेखर चौधरी
8.राजेश्वर-स्मृति, श्री मार्कण्डेय प्रवासी
9.शत नमन हमर, श्री भीमनाथ झा
10.श्रद्धा सुमन, श्री मन्त्रेश्वर झा
11.अन्तरमे अमृत, मुदा बारह सँ रूख, श्री मैथिलीपुत्र ‘प्रदीप’
शोध-खण्ड
12.मिथिलाक प्रसिद्ध दार्शनिकः वाचस्पति मिश्र, डा. उपेन्द्र ठाकुर
13.वेस्ट इंडीजमे भारतीय संस्कृति, डा. जगदीश चन्द्र झा
14.कौशिकी: भाषाशास्त्रीय आ ऐतिहासिक अध्ययन, डा. हरिमोहन मिश्र
15.सहरसा जिला: भौगोलिक एवं आर्थिक सर्वेक्षण, डा. करुणानन्द दास
16.सहर्षा जिलाक इतिहास एवं संस्कृति, स्व. पं. बलदेव मिश्र
17.मैथिलीक साहित्यिक पत्रिका: विहगावलोकन, डा. रमाकान्त झा
18.अतिथि सत्कारक भारतीय परम्परा, श्री लक्ष्मण चौधरी ‘ललित’
19.विद्यापतिः एक दृष्टि, दीनानाथ झा
20.सहरसा जिलाक आर्थिक विकास, श्री नरेन्द्र झा
21.विद्यापति आ गया, डा. इन्द्रकान्त झा
22.जयस्थितिमल्ल कालीन नेपालक सामाजिक स्थिति, डा. राजेन्द्र राम
23.चेचर मृण्मूर्तिक सांस्कृतिक पृष्ठभूमि, डा. प्रफुल्ल कुमार सिंह ‘मौन’
24.मध्यकालीन मिथिलामे सामन्तवाद, प्रो. विजय कुमार ठाकुर
25.भारतीय संगीत-पद्धतिक परिप्रेक्ष्यमे मैथिली संगीत पद्धतिक विकास क्रम, श्री कमलनारायण झा कमलेश
26.आधुनिक श्रोत्रिय ब्राह्मणक पंजी आदिक पृष्ठभूमि, डा. योगकर झा
27.मिथिलाक एक अज्ञात विद्वान् श्री विष्णुपति, श्री वीरेश्वर प्रसाद सिंह
28.मिथिलाक वस्त्र आओर आभूषण, डा. सच्चिदानन्द सहाय
29.चेचरसँ प्राप्त एक महत्त्वपूर्ण चीनी मोहर, श्री जगदीश्वर पाण्डेय
30.सहरसा जिलामे ज्योतिषशास्त्रक परम्परा, डा. परमेश्वर झा


text:
विजयादशमी
विजयादशमी वा बडा दशैं (अन्य नाम: दशहरा, विजया दशमी, नवरात्र, आयुध-पूजा आ प्रणय) नेपाल, भारत आ अन्य देशसभमे रहल हिन्दूसभक प्रमुख पावनि अछि । ई नेपालक राष्ट्रिय पावनि समेत रहल अछि । विजयादशमी (नवरात्र) हिन्दू धर्मवलम्बीसभ आश्विन शुक्ल प्रतिपदासँ नवमीधरि (नवरात्रभर) शक्तिक आराधना करि दशम दिन भोर दशमीक दिन टीका-प्रसाद ग्रहण आ विशेष रुपमे पुर्णिमा धरि (प्रसाद ग्रहणक लेल) मनाओल जाइत अछि । आश्विन शुक्ल प्रतिपदा (घटस्थापना)मे जमरा राखि नवमीधरि नवरात्र विधिपूर्वक प्रतिदिन भिन्न भिन्न देवीसभक पूजा होइत अछि | प्रतिपदासँ क्रमशः शैलपुत्री, ब्रह्मचारिणी, चन्द्रघण्टा, कुष्माण्डा, स्कन्दमाता, कात्यायिनी, कालरात्री, महागौरी आ सिद्धिदात्री करि अन्तिममे नवदुर्गाक पूजा करैत सप्तशती (चण्डी) पाठ करि नवदुर्गा आ त्रीशक्ति महाकाली, महालक्ष्मी आ महासरस्वतीक विशेष पूजाआजा आ आराधाना कएल जाइत अछि ।
विजयादशमीक दिन भगवतीद्वारा दानवी शक्ति उपर आ रामद्वारा रावन उपर विजय हासिल कएल उपलक्ष्य आ खुसीयालीमे नवदुर्गा भवानीक प्रसादस्वरुप लाल टिका आ जमरा लगेबाक चलन अछि ।[४][५] आसिन (आश्विन) महिनाक शुक्ल पक्षक दशमी तिथिक दिन ई पावनिक प्रमुख दिन छी । बताएल जाइत अछि कि भगवान् राम एहि दिन रावणक वध केनए छल । एकरा असत्य उपर सत्यके विजयक रूपमे लेल जाइत अछि । एहिकारण, ई दशमीके विजयादशमी कहल गेल अछि । आसपासक लोकके सेहो सहज होए ताहि हेतु ई कार्य पूर्णिमाधरि चलति अछि । अपन नाता कुटुम्ब पैग वुजुर्ग आ मान्यजनसँ टिका तथा जमरा लगाए आ आशीर्वाद प्राप्त करनाए, नव नव लत्ता कपडासभ लगानाए, अपन क्षमताअनुसार बढिया खाना खेनाए-खुवेनाए, घर आँगन, बाटघाट, गाम बस्ती सफासुग्गर राखनाए जका काम ई पावनिमे विशेष उत्साहक सङ्ग कएल जाइत अछि ।
विजयादशमी वर्षक तीन अत्यन्त शुभ तिथिसभमे पडैत अछि: चैत महिनाक शुक्ल पक्षमे तथा कात्तिक महिनाक शुक्ल पक्षक प्रतिपदा तिथिमे । ई दिनसभने हिन्दूसभ नव कार्य आरम्भ करैत अछि, शस्त्रक पूजा करैत अछि । प्राचीन कालमे राजासभ एहि दिन विजयक प्रार्थना करि रण-यात्राक लेल प्रस्थान करैत छल । ई दिन ठाम-ठाममे मेलासभ लागति छल । अखनो नेपालक पूर्वी भाग आ भारतमे रामलीलाक आयोजन कएल जाइत अछि ।[६] रावणक विशाल पुतला बनाए जलाएल जाइत अछि । हर्ष एवं उल्लास तथा विजयक पर्व विजयादशमीक छी । हिन्दू संस्कृति वीरताक पूजक तथा शौर्यक उपासक छी । व्यक्ति आ समाजक खुनमे वीरता प्रकट होए ताहि ध्येयसँ विजयादशमीक उत्सव आरम्भ भेल छल । विजयादशमी पर्व दश प्रकारक पापसभ- काम, क्रोध, लोभ, मोह मद, मत्सर, अहङ्कार, आलस्य, हिंसा आ चोरी त्याग करकि प्रेरणा दति अछि । [७]
● दशहरा वाले दिन करे यह काम श्री रामचंद्र पधारेंगे आपके
द्वारे ओर पढे
सामाजिक महत्व[सम्पादन करी]
भारत तथा नेपाल कृषि प्रधान देश छी । जब कृषक अपन खेतमे सोनगर फसल रोपि अन्न रूपी सम्पत्ति घरमे लाबैत अछि तब ओकर खुसी तथा उमङ्गक सीमा नै होइत अछि। एहि खुसीक अवसरमे भगवानक कृपा मानि कृतज्ञता प्रकट करिकलेल पूजा करति अछि । दक्षिण एसियाक बहुतेक देशमे विशेष करि भारत, नेपाल, भुटान, बंगलादेश, पाकिस्तान आ बर्मा (म्यानमार)मे ई पावनि विभिन्न प्रकारसँ मनाएल जाइत अछि ।
नेपाली समाज[सम्पादन करी]
विजयादशमी नेपालीसभक सबसँ विशेष पावनि मानल जाइत अछि । नेपाली हिन्दू पतरा अनुसार आश्विन शुक्ल प्रतिपदासँ दशमीधरि १० दिन पूजापाठ, व्रत आ उत्सवक सङ्ग ई पावनि मनावैत अछि । विशेष तथा हर्षोल्लास पावनि भेला कारण ई पावनिके विजयादशमी वा विजय दशमीक नामसँ सेहो चिनहल जाइत अछि। हिन्दू चन्द्र मासिक पञ्चाङ्ग गणनाक तिथि अनुसार भेला कारण नेपाली पावनिसभ निश्चित तिथि आ तारिखमे नै होइतअछि तहिना अङ्ग्रेजी वा ग्रेगरियन क्यालेण्डर अनुसार विजयादशमी सितम्बर महिनाक अन्त्यसँ अक्टुबर महिनाक मध्यमे पडैत अछि । विजयादशमी आश्विन शुक्ल प्रतिपदाक दिनसँ आरम्भ होइत अछि आ एकर पहिल दिनके घटस्थापना कहल जाइत अछि । विजयादशमी प्रतिपदा घटस्थापनासँ पूर्णिमा(कोजाग्रत) धरि १५ दिनक होइत अछि । एकर सुरुवाती ९ दिनके नवरात्रि आ दशम दिनके दशमी वा विजयादशमी कहल जाइत अछि | ई तिथिमे माता दुर्गाद्वारा महिषासुर नामक दैत्यके तथा भगवान् श्री रामचन्द्रद्वारा रावणके वध करि मानवजातिक कल्याण कएल किम्वदन्ती अछि । प्रतिपदा (घटस्थापना), सप्तमी (फूलपाती), महाअष्टमी, (कालरात्री), महानवमी, विजयादशमी आ पूर्णिमा (कोजाग्रत) विजयादशमीक प्रमुख तिथिसभ छी।
टिप्पणीसभ[सम्पादन करी]
क. ^
आश्विनस्य सिते पक्षे दशम्यां तारकोदये।
- स कालो विजयो ज्ञेयः सर्वकार्यार्थसिद्धये॥
ख. ^
मम क्षेमारोग्यादिसिद्ध्यर्थं यात्रायां विजयसिद्ध्यर्थं
- गणपतिमातृकामार्गदेवतापराजिताशमीपूजनानि करिष्ये।
ग. ^
यत्र योगेश्वरः कृष्णो यत्र पार्थों धनुर्धरः।
- तत्र श्रीर्विजयो भूतिर्ध्रुवा नीतिर्मतिर्मम॥
सन्दर्भ सामग्री[सम्पादन करी]
- ↑ Durga Puja Calendar, "Durga Puja 2015 dates", अन्तिम पहुँच २२ अक्टुबर २०१५।
- ↑ http://arunachalipr.gov.in/GovtHolidays.htm
- ↑ http://arunachalipr.gov.in/GovtHolidays.htm
- ↑ Harress, Christopher (२२ अक्टुबर २०१५), "What Is Dussehra? The Basics To Understanding The 2015 Hindu Festival", International Business Times।
- ↑ bhaskar.com, "Vijaydashmi – celebration of good over evil", अन्तिम पहुँच ११ फरबरी २०१२।
- ↑ Ramlila – the Traditional Performance of the Ramayana UNESCO.
- ↑ राजकुमार दूबे (२००७), "सद्प्रेरणाको पर्व दशहरा" (एचटीएम), विप्र वार्ता, पृ: ०२, अन्तिम पहुँच १९ अक्टुबर।
वाह्य लिङ्कस[सम्पादन करी]
star teachers http://starteachers.in/


text:
बाबाधाम
वैद्यनाथ मन्दिर, देवघर (अङ्ग्रेजी:Baidyanath Temple) द्वादश ज्योतिर्लिङ्ग म एक ज्योतिर्लिङ्ग क पुराणकालीन मन्दिर छी जे भारतवर्षक राज्य झारखण्डमे अतिप्रसिद्ध देवघर नामक स्थान पर अवस्थित अछि ।[१][२] पवित्र तीर्थ स्थल कारण लोग वैद्यनाथ धाम सहो कहैत अछि । जहि ठाम पर ई मन्दिर स्थित अछि ओ स्थानके "देवघर" अर्थात देवतासभक घर कहैत अछि । बैद्यनाथ ज्योतिर्लिङ्ग स्थित होमएके कारण ई स्थानक देवघर नाम मिलल अछि। ई ज्योतिर्लिङ्ग एक सिद्धपीठ अछि । कहल जाएत अछि कि ई ठाम पर आबै वालाक सम्पूर्ण मनोकामना पूर्ण होएत अछि । आहि कारणस ई लिङ्गक "कामना लिङ्ग" सहो कहल जाएत अछि ।
स्थापना आ कथा[सम्पादन करी]
ई लिङ्गक स्थापना कालके इतिहास ई अछि कि एक बार राक्षसराज रावण हिमालय पर जा शिवजी के प्रसन्नताक लेल घोर तपस्या कएलक आ अपन सिर काटि-काटि शिवलिङ्ग पर चढाबैलेल शुरू करि देलक । एक-एक करि नौ सिर चढाबैक बाद दसम् सिर सेहो काट लेल छल कि शिवजी प्रसन्न भ प्रकट भ गेल । ओ हुनकर दसु सिर ज्यों-के-त्यों करि देलक आ रावण सँ वरदान माँगै लेल कहलक । रावण लंकामे जा ओ लिङ्गके स्थापित करैक लेल ओकरा ल जाए के आज्ञा माँग कएलक । शिवजी अनुमति त द देलखिन, मुदा ई चेतावनीक संग देलक कि यदि मार्गमे एकरा पृथ्वी पर राखि देभी त ओ ओतय अचल भ जाएत । अन्ततोगत्वा वाहि भेल । रावण शिवलिङ्ग ल चल लागल मुदा मार्गमे एक चिताभूमि एला पर ओकरा लघुशङ्का निवृत्ति क आवश्यकता भेल । रावण ओ लिङ्ग के एक अहीरक थमा लघुशङ्का-निवृत्ति करै लेल चलि गेल । एमहर ओ अहीर सँ लिङ्ग बहुत अधिक भारी अनुभव करि भूमि पर राखि देलक । फेर की छल, घुमला पर रावण पूरी शक्ति लगाए लिङ्ग नै उखाडि सकल आ निराश भ मूर्ति पर अपन अँगूठा गाडि लंका के लेल प्रस्थान कएलक । एमहर ब्रह्मा, विष्णु आदि देवतासभ आबि ओ शिवलिङ्गक पूजा कएलक । शिवजीक दर्शन होएते सभ देवी देवतासभ शिवलिङ्ग के वाहि स्थान पर प्रतिस्थापना करि देलक आ शिव-स्तुति करति वापस स्वर्ग चलि गेल । जनश्रुति व लोक-मान्यताक अनुसार ई वैद्यनाथ-ज्योतिर्लिङ्ग मनोवाञ्छित फल देव वाला छी ।
सरदार पंडा क सूची[सम्पादन करी]
1. मुकुंद झा
2. जूधन झा
3 मुकुंद झा दूसरी बार
4. चिक्कू झा
5. रघुनाथ झा 1586 में
6. चिक्कू झा दूसरी बार
7. मल्लू
8. सेमकरण झा सरेवार
9. सदानंद
10. चंद्रपाणी
11. रत्नपाणी
12. जय नाथ झा
13. वामदेव
14. यदुनंदन
15. टीकाराम 1762 तक
16. देवकी नंदन 1782 तक
17. नारायण दत्त 1791 तक
18. रामदत्त 1810 तक
19. आनंद दत्त ओझा 1810 तक
20. परमानंद 1810 से 1823 तक
21. सर्वानंद 1823 से 1836 तक
22. ईश्वरी नंद ओझा 1876 तक
23. शैलजानंद ओझा 1906 तक
24. उमेशा नंद ओझा 1921 तक
25. भवप्रीतानन्द ओझा 1928 से 1970 तक
26. अजीता नंद ओझा 06 जुलाई 2017 से 22 मई 2018 तक
27. गुलाब नंद ओझा 22 मई 2018 से[३]


text:
नवका- पुरनका लेख सर्च करु...
आनंद मोहन के सज़ा
तेरह साल पहिने...४ दिसम्बर १९९४ के बाहुबली विधायक मुन्ना शुक्ला के बड़ भाई छोटन शुक्लाक हत्या क देल गेल छल...एकर अगिला दिन ५ तारीख के मुजफ्फरपुर के खबरा में हत्याक विरोध में हजारों लोक शव लक सड़क पर उतरि गेलाह...हत्या के लक ओहि समयक लालू सरकार के खिलाफ लोक में बड़ गुस्सा छल...सरकार...प्रशासन के खिलाफ नाराबाजी करैत भीड़ आगा बढ़ि रहल छल...कि संयोग देखियौ तखने गोपालगंज के डीएम जी कृष्णैया मुजफ्फरपुर सं मीटिंग कए हाजीपुर दक लौटि रहल छलाह...भीड़क लोक सभ ई कहैत हुनकर गाड़ि पर टूटि पड़क कि छोटन शुक्ला के हत्या प्रशासनक मदद सं भेल अछि...हुनका घेर क हत्या कए देल गेल...१३ साल चलल अदालती लड़ाई के बाद फैसला आइल...सात लोक के दोषी मानल गेल...जहि में भीड़क नेतृत्व करय वाला पूर्व सांसद आनंद मोहन के फांसी के आओर हुनकर पत्नी पूर्व सांसद लवली आनंद के उम्रकैद केर सजा सुनालय गेल...बाहुबली विधायक मुन्ना शुक्ला के उम्रकैद के सजा सुनाइल गेल...फैसला के खिलाफ हाईकोर्ट में अपील कएल जा सकय अ...फांसी के सजा होय के बाद आनंद मोहन के गांव सहरसा के पंचगछिया में गमक माहौल बनि गेल...हुनका घर पर लोकक तांता लगि गेल...आसपास के इलाका में आनंद मोहन के बड़ प्रभाव छैन...हिनकर दादाजी स्वर्गीय रामबहादुर सिंह स्वतंत्रता सेनानी छलाह आओर परिवार के कई लोक आजादी के लड़ाई में भाग लेने छथिन्ह.
सदस्यता लें टिप्पणियाँ भेजें (Atom)


text:
1600 करोड़ क लागत क बख्तियारपुर-ताजपुर सेतु क शिलान्यास
ताजपुर (समस्तीपुर)। मुख्यमंत्री नीतीश कुमार कहला अछि जे गंगा नदी पर प्रस्तावित बख्तियारपुर-ताजपुर महासेतु कए दरभंगा तक फोर लेन सड़क स जोडल जाएत। एहि पुल क नामकरण जननायक कर्पूरी ठाकुर क नाम पर कैल जाएत। मुख्यमंत्री ताजपुर क एलकेबीडी कालेज प्रांगण मे आयोजित शिलान्यास समारोह मे बाजि रहल छलाह। ओ कहला जे बिहार मे पहिल बेर 9 सौ करोड़ क निजी भागीदारी स महासेतु क निर्माण कैल जा रहल अछि। उपस्थित जन कए इ विश्वास दैत कहला जे महासेतु क निर्माण मार्च 2015 तक निश्चित पूरा करि लैल जाएत। मुख्यमंत्री इ सेहो कहला जे अन्य राज्यक तुलना मे बिहार मे पुल क संख्या काफी कम अछि। एहि लेल आम लोक क सुविधा क लेल पुल क निर्माण कैल जा रहल अछि। ओ कहला जे दीघा आ सोनपुर क बीच सेहो सड़क पुल क निर्माण शुरू भ गेल अछि, संगहि आरा आ छपरा क बीच सेहो गंगा नदी पर पुल बनि रहल अछि। एहि संग ओ मोकामा स्थित राजेन्द्र पुल क चर्चा करैत कहला जे एकर रखरखाव रेल विभाग क जिम्मा मे अछि। इ काफी कमजोर भ चुकल अछि, जाहि स हाजीपुर क महात्मा गांधी सेतु पर काफी दबाव बढि गेल अछि। राज्य सरकार फैसला केलक अछि जे मोकामा मे गंगा नदी पर सेहो एकटा अलग स सड़क पुल क निर्माण कैल जाएत। एकरा लेल सबटा आवश्यक तैयारी पूरा कैल जा रहल अछि। मुख्यमंत्री कहला जे 1602.74 करोड़ क लागत स निर्मित होइवाला एहि पुल क लंबाई 5. 575 किलोमीटर होएत। एकर निर्माण कार्य हैदराबाद क कंपनी नवयुगा जाह्नवी टाल ब्रिज करत। एहि मे राज्य सरकार क हिस्सेदारी 307.50 करोड़ क अछि, जखनकि केन्द्र सरकार 277.50 करोड़ टका अंशदान द रहल अछि। ओतहि बाकी टका निजी निवेश क रूप मे 917.74 करोड़ क हिस्सेदारी होएत। एकर अलावा ओ कहला जे 2015 तक पूरा देश मे सड़क क मामला मे बिहार अव्वल स्थान बना लेत। बिहार मे विकास क क्षमता कए देखैत आब निजी क्षेत्र क लोग सेहो पूंजी निवेश करब शुरू करि चुकल छथि। शिक्षा पर चर्चा करैत मुख्यमंत्री कहला जे आब पहिल स लकए आठवीं तक क सबटा बच्चा कए मुफ्त मे पोशाक राशि क वितरण कैल जाएत।
रामदेव मसला पर ओ कहलथि जे जनता भ्रष्टाचार क खिलाफ आब एकजुट भ लड़ाई लड़बा लेल तैयार अछि। बिहार मे एकर शंखनाद भ चुकल अछि। सभा क अंत मे ओ कहला जे बिहार क जनता कए इ विश्वास दियबैत छी जे जाहि विश्वास स अहां सब हमरा दोबारा मुख्यमंत्री बनलहुं अछि , ओहि विश्वास कए हम हर किमत पर कायम राखब। समारोह मे बिहार राज्य रोड डेवलपमेंट क प्रबंध निदेशक प्रत्यय अमृत लोकक नजरि मे बनल रहलाह।


text:
होमगार्ड केँ हत्याक कारणक खुलासा चौकाबई बला अछि। पुलिसक मुताबिक आपसी दुश्मनी केँ चलते अपराधी सभ होमगार्ड जवानक हत्या क' देलक। होमगार्डक हत्याक कारण बुझबाक लेल एहि पाछुक पूरा कहानी बुझब बहुत जरुरी अछि।
घटनाक मुताबिक एक बरख पहिने होमगार्ड कैलाश केँ गामक रहिवासी सुधीर एक महिला केँ ल'केँ फरार भ' गेल छैक। ई मामला प्रेम प्रसंग सँ जुडल छल आओर फरार भेल महिला तीन बच्चाक माँ छली। एहि घटनाक बाद कैलाश केँ अगुवाई मे गाम मे एक पंचायत भेल छल। जाहिमेंपंचायत सुधीर केँ कसूरवार मानैत हुनका ऊपर पचास हजार टाकाक जुर्माना लगेने छल संगहि महिला केँ हुनकर पति केँ सौंपबाक फरमान जारी कायल गेल छल। मुदा एहि फैसला सँ आओर गाम मे कैलाश केर बढ़ैत कद सँ नाराज सुधीर मोने मोन बदला लेबाक ठानलक आओर सुधीर, कैलाश केँ हत्याक योजना बनबे लागल।
ऐहिक खुलासा पुलिसक गिरफ्त मे आयल दुनू आरोपी खुदे केना अछि। आरोपी सभक मुताबिक सुधीर हत्याकांड केँ पूरा साजिश रचने छल। गिरफ्तार अपराधी कहलनि कि ओ पंद्रह हजार टाका ल'केँ सुधीर केँ हथियार मुहैया करबेना छल। एहि घटना केँ अंजाम देबाक बाद सुधीर ओहि महिला संग फेर सँ फरार भ' गेला।
पुलिस एहि हत्याकांड मे शामिल दू अपराधी केँ फिलहाल गिरफ्तार करी मामलाक खुलासा केना अछि। एएसपी दिलनवाज अहमद कहलनि कि दोसरो अपराधी सभक गिरफ़्तारी लेल पुलिस लगातार छापामारी क' रहल अछि।


text:
तेजस्वी यादव कैल्हि मंगल दिन जारी अप्पन बयान मे दावा केलनि कि पूरा देश मानैत अछि कि लालू प्रसाद यादव पूरा दिलेरी सँ सचक राह पर अड़ल छथि। तथाकथित चारा घोटाला दू मिनट मे भाईचारा घोटाला मे बदैल जेतिए यदि लालू प्रसाद केर DNA बदैल जेतिए। यदि लालू प्रसाद बीजेपी सँ हाथ मिला लेना रहतीए तँ ओ हिन्दुस्तान केँ आजुक राजा हरिश्चंद्र कहलाबतिए।
नेता प्रतिपक्ष आरोप लगौलनि कि लालू प्रसाद क' फंसाओल गेल अछि, तथाकथित भ्रष्टाचार तेँ बहाना अछि। विरोशी सभ कर्पूरी ठाकुर क' सेहो अपशब्द कहैत रहथिन, जखनकि हुनका पर भ्रष्टाचार केँ कोनो आरोप नहि छलैन्ह। तेजस्वी यादव कहलनि कि न्यायालय केर प्रक्रियाक हम सम्मान करैत छी आओर एहि प्रक्रिया मे लालू प्रसाद दोषमुक्त सेहो हेता। व्यक्ति विशेष क' रोकल जे सकैछ, हुनकर रोका विचार, मार्गदर्शन आओर दृढ़ संकल्प क' सभकेँ नहि।


text:
साहित्य सृजन
– पल्लवी झा
जखने बेटी जन्म भेल छल, बच्चे से ने पाय जुटैतियै यौ
अइछ नै जमीन त खून पसीना, बहाक अहाँ कमैतियै यौ
समधी सुनू नै लोभ ये हमरा, अहाँ के एक्को पाय से
मुदा समाज के नियम त मानब, जे देब से अपने जमाय के
हमरो शौक ये अप्पन पुतौह के, गहना कपड़ा सँ छारब हम
मुदा कतय से ख़र्चब बाजू, अप्पन त जेब नै झारब हम
घर द्वार ते देखते छी अहाँ, कमी त बस एक गाड़ी के
अहाँ के जमाय ते बच्चे से, छैथ शौकीन फेरारी के
जे करबै से जल्दी बाजू, नै त लाइन में छै कतेको धनसेठ
एहेन ओहेन नै बुझब अहाँ, बेटा छैथ हम्मर असल ग्रेजुएट
चलु मानलौं बेटी के अहों पढेलों, दु चारि पाय कमाइयो लेती
लेकिन ओय स कि हेतै से बाजू, घर त ओ नहिये ने चलेती


text:
बिहार कए भेटत चारिम केंद्रीय विश्वविद्यालय
पटना । नालंदा युनिवर्सिटी क स्थापना क बाद स इ मांग उठैत रहल जे भागलपुर स्थित विक्रमशिला युनिवर्सिटी कए सेहो पुनर्जीवित कैल जाये। नालंदा जेना अंतरराष्ट्रीय युनिवर्सिटी त नहि मुदा भागलपुर मे बिहार क चारिम केंद्रीय विश्वविद्यालय खुलबाक बाट साफ भ गेल अछि। बिहार क चारिम केंद्रीय विश्वविद्यालय भागलपुर मे विक्रमशिला केंद्रीय विश्वविद्यालय होएत। एहि यूनिवर्सिटी लेल जमीन चिन्हित करबाक कार्रवाई शुरु क देल गेल अछि। एहिआलोक मे भारत सरकार आगू क कार्रवाई करैत राज्य सरकार कए जमीन चिन्हित करबा लेल कहलक अछि। केंद्र स पत्र भेटलाक बाद शिक्षा विभाग क अपर सचिव सेंथिल कुमार तत्काल भागलपुर क जिलाधिकारी कए पत्र लिख 10 दिन क भीतर कम स कम 500 एकड भूमि चिन्हित करबा लेल कहलथि अछि। भूमि चिन्हित क विभाग कए सूचित करबा क गप जिलाधिकारी सेहो स्वीतकार करैत छथि। केंद्र क निर्देश पर शिक्षा विभाग जिलाधिकारी कए इ पत्र लिखलक अछि। उल्लेाखनीय अछि जे प्रधानमंत्री नरेंद्र मोदी 18 अगस्त, 2015 कए आरा मे घोषणा केने छलाह जे भागलपुर मे प्राचीन विक्रमशिला विश्वविद्यालय क स्थान पर नव केंद्रीय विश्वविद्यालय क स्थापना कैल जायत। प्रधानमंत्री क सवा लाख करोड क पैकेज मे सेहो एहि विश्वविद्यालय क स्थापना लेल 500 करोड बजट क प्रावधान अछि। मुदा सवाल उठैत अछि जे बिहार सरकार जमीन समय स उपलब्ध करा पाउत। बिहार मे एहि स पहिने गया आ मोतिहारी मे केंद्रीय विश्वविद्यालय स्थापित करबाक कार्यवाही शुरु अछि। गया मे त पढाई सेहो शुरु अछि। जेकर शाखा पटना मे सेहो अछि, गया मे एकर अपन भवन बनबाक अछि, एखन धरि अस्थानयी परिसर मे पढाई चलि रहल अछि। दोसर दिस मोतिहारी मे एखन धरि केवल 200 एकड जमीन चिन्हित भ सकल अछि । एहि जमीन क अधिग्रहण एखन नहि भ सकल अछि। सवाल केंद्र सरकार क गति पर सेहो अछि। कृषिमंत्री के प्रयास क बावजूद राजेंद्र कृषि विश्वविद्यालय कए केंद्रीय विश्वविद्यालय बनेबाक विधेयक एखन धरि संसद स पास नहि भ सकल अछि। एहन मे इ कहिया जमीन पर आउत इ कहब त मुश्किल, मुदा जमीन क खोज शुरु भेल इ समाद उत्साह जरुर पैदा करैत अछि।


text:
रामबाबू
पटना । बिहार सरकर पन्द्रहम वित्त आयोग के’ लेल तय मानक सभमे कोनो तरहक बदलावक विरोध करत। अहि लेल पटनामे पांच मई क सर्वदलीय बैसार बजाओल गेल अछि। पन्द्रहम वित्त आयोग राज्य सभके बीच कर आबंटितमे 2011 के’ जनगणनाक आधार बनाओल गेल अछि। मुदा दक्षिण भारतीय राज्य एकर विरोध कS रहल अछि।
दक्षिण भारतीय राज्यक वित्त मंत्री सभक पछिला महीना तिरूवानंतपुरममे बैसार भेल छल जाहिमे कहल गेल जे 1971 कजनगणना के’ सेहो आधार बनाओल जाए। हुनकर कथन अछि कि जनसंख्यामे अप्रत्याशित बढबा पर लगाम कस’मे ओ सफल रहल अछि। अहि लेल जँ 2011 के’ आधार बनाएल गेल त’ ओकरा कम राजस्व भेटतैक किएक त’ बिहार आऔर यूपी जकाँ राज्य सभक जनसंख्या बढ़ल अछि।
1971 मे देशक जनसंख्यामे दक्षिणी राज्यक भागीदारी 24 फीसदी सँ बेसी छल ने 2011 मे घटिकS 20 फीसदी रहि गेल दोसर तरफ बिहारक जनसंख्या 1991 सँ 2011 धरि करीब 25 फीसदी बढ़ि गेल अछि। दक्षिण भारतीय राज्य सभक आपत्ति के’ बाद प्रधानमंत्री नरेंद्र मोदी 12 अप्रैल कS ट्वीट कS कहलखिन कि सरकार वित्त आयोग सँ जनसंख्या नियंत्रणमे सफल राज्य सभक महत्व देमय लेल कहथिन। अहि ट्वीट के’ बाद बिहारमे सत्तारूढ़ जनता दल युनाइटेड आऔर अन्य दल सभ सन्देह जतेलक कि वित्त आयोग तयशुदा मानकमे बदलाव कS सकैत अछि।
अहि के’ हिसाब सँ बिहार विधानसभा अध्यक्ष विजय चौधरी के’ अध्यक्षतामे में पांच मई कS सर्वदलीय बैसार बजाओल गेल अछि। अहिमे 2011 के’ गणना के केवल आधार बनेबा पर सर्वसहमति बनाओल जाएत आऔर एकर बाद एकटाप्रतिनिधिमंडल पन्द्रहम वित्त आयोग के’ चेयरमैन एनके सिंह सँ भेट करत।
सूत्र के’ मोताबिक मुख्यमंत्री नीतीश कुमार बुधदिन प्रधानमंत्री नरेंद्र मोदी सँग चर्चामे सेहो बिहार के’ विशेष सहायता केर मुद्दा उठौलनि।


text:
सांस्कृतिक-पुरातात्विक संपदाक चोर-तस्करक गिरोह मिथिला मे सक्रिय
विश्व भरि मे महत्वपूर्ण एन्टिक्स केर चोरी-तस्करीक समाचार सुनिते रही, आब मिथिला मे सेहो विगत किछु वर्ष सँ एहि तरहक चोरी काफी उच्चस्तर पर घटि रहल अछि। देखिते-देखिते हमरा नजरि मे मात्र रहुआ (मधुबनी) केर पारसनाथ महादेव केर चोरी, कुर्सों राम-जानकी मन्दिर सँ मूर्तिक चोरी, दसौतक राधाकृष्ण मन्दिर सँ राधाकृष्णक विलक्षण आ अति प्रसिद्ध मूर्तिक चोरी… संगहि आरो-आरो कतेको ठाम सँ अमूल्य सांस्कृतिक सम्पदाक चोरी केर घटना घटैत देखल-सुनल अछि एहि विगत केर १० वर्ष मे।
ई लेख ओना हम बड़ा अनमनस्कता सँ लिखि रहल छी। करीब ५-६ वर्ष सँ एहि विन्दु पर किछु लिखय सँ अपना केँ रोकैत रहलहुँ… लेकिन आब लिखबाक आवश्यकता मात्र नहि अनिवार्यता सेहो देखैत लिखि रहल छी।
मैथिली भाषा व मिथिला संस्कृति केर अभियान मे पैछला एक दशक केर सक्रियता बहुत रास विन्दु पर अध्ययन, मनन आ चिन्तन लेल प्रेरित करैत रहल अछि। ताहि मे पुरातात्विक खोजबीन संग पुरातन लेख, पान्डुलिपि, लिपि, मूर्ति, मानव उपभोग्य अन्य चीज-वस्तु जे उत्खनन आदि सँ प्राप्त भेल; ईहो एक महत्वपूर्ण विषय रहल।
एहि चिन्तन-मनन केर क्रम मे २०१६ मे विराटनगर मे ‘अन्तर्राष्ट्रीय मैथिल सामाजिक अभियन्ता सम्मेलन’ द्वारा नेपाल पुरातत्व विभागक डाइरेक्टर जेनरल भेष नारायण दाहाल केर प्रमुख आतिथ्य एवं वरिष्ठ पुरातत्वविद् डा. तारानन्द मिश्र (हालहि स्वर्गीय), इं. गोपाल झा, इतिवासविद् प्रो. वासुदेवलाल दास, अन्वेषक श्यामसुन्दर यादव ‘पथिक’, अन्वेषक निराजन झा तथा विभिन्न व्यक्तित्वक संग आयोजित द्विदिवसीय सम्मेलन सेहो अत्यन्त महत्वपूर्ण होयबाक तथ्य सर्वविदिते अछि।
यैह सम्मेलन मे ‘मिथिला भारती’ नामक शोधपत्रिकाक संपादकद्वय शिवकुमार मिश्र एवं भैरवलाल दास भारत सँ आमंत्रित छलाह जे उपस्थित नहि भेलाह। संगहि भारत सँ मुख्य अतिथिक रूप मे डा. फणिकान्त मिश्र, क्षेत्रीय निदेशक, भारतीय पुरातन विभाग (कोलकाता) सेहो आमंत्रित छलाह जे किछु कार्य-व्यस्तताक कारण नहि आबि सकल छलाह। तथापि, नेपालक मिथिलाक्षेत्रक विभिन्न पुरातात्विक महत्वक स्थल यथा सिमरौनगढ, मूर्तिया, बनैली, सप्तरी, धनुषा, महोत्तरी, सर्लाही आदिक संग मोरंग, झापा, सुनसरीक अवस्था पर विशेष चिन्तन-मनन कयल गेल छल।
पुरातत्त्वक सर्वथा सहज स्वरूप मिथिलाक गाम-गाम मे उपलब्ध
हम-अहाँ जाहि मिथिला सभ्यताक वर्तमान सन्तति छी ओतय पुरातात्विक महत्वक अनेकौं उदाहरण गाम-गाम आ ठाम-ठाम पर देखय लेल भेटि जाइत अछि।
हमर अपनहि गाम मे अंकुरित भगवती दुर्गा, काली, भैरवी, विन्ध्यवासिनी, शीतला सहित पाँच देवीक एक चाल मे, तहिना भगवान् चतुर्भुज नारायण संग लक्ष्मीजी, सरस्वतीजी, ऋद्दि-सिद्धि आदि दोसर चाल मे तथा तेसर चाल मे सूर्यनारायण, शंकरजी आदि देवी-देवताक अति प्राचीन मूर्ति सहितक मन्दिर अछि। लगभग ३०० वर्ष पहिने बड़की पोखरि केर खनन सँ प्राप्त ई सब मूर्ति बहुतो वर्ष धरि अपूजित अवस्था मे पिपरक गाछक जड़ि मे राखल रहल, जेकरा स्व. हलधर नारायण चौधरीक संकल्पपर मिलिजुलिकय दियाद-वाद आ ग्रामीण लोकनि मन्दिर मे स्थापित कयलनि आर एहि तरहें आजुक समय मे ई मन्दिर पूरे इलाका मे अपन अलग प्रतिष्ठा संग विद्यमान अछि।
किछु एहिना अलग-अलग स्थान पर प्राचीन मूर्ति प्राप्तिक संग मन्दिर स्थापित करबाक कइएक उदाहरण भेटैत अछि। जाहि ठाम जेहेन आस्था, ताहि ठाम तेहेन स्वरूप! धर्म-कर्म पूर्णरूपेण लोकक आस्था पर निर्भर करैत अछि। किछु वर्ष पूर्व धरि गाछहि केर जड़ि मे राखल अनेकौं प्राचीनकालक मूर्तिक कथा सुप्रसिद्ध गाम करियन केर पढने रही।
आजुक सन्दर्भः सांस्कृतिक धरोहर केर चोरीक अपराध आ सक्रिय गिरोह
वर्तमान समय मे अन्तर्राष्ट्रीय बाजार मे एहि तरहक प्राचीन मूर्तिक कीमत काफी उच्च भऽ गेल अछि। ई मात्र मिथिलहि नहि, संसार भरिक जतय कतहु विकसित सभ्यताक ट्रेस भेटैत अछि, जाहि-जाहि ठाम प्राचीन सांस्कृतिक धरोहर आदि उत्खनन वा सामान्य गृहस्थीकार्य वा गृह-निर्माण आदिक उद्देश्य सँ कयल गेल खनन कार्य सँ प्राप्त होइत अछि – ताहि सब मूर्ति एवं पुरातात्विक अवशेष केर अपन विशेष महत्व होयबाक कारण चोरी आ अवैध तस्करी, बिक्री आदि कयल जा रहल अछि। एहि सन्दर्भ मे राष्ट्र संघ तक चिन्ता करैत उचित शोधकार्य उपरान्त एहेन अपराध केँ नियंत्रित करबाक लेल उचित परामर्श सेहो जारी कएने अछि। विशेष रूप सँ इराक जतय किछु वर्ष पूर्व धरि काफी उद्वेलनक अवस्था रहल, ओतुका उदाहरण लैत युनाइटेड नेशन्स द्वारा एकटा डाक्युमेन्ट जारी कयल गेल अछि – UNODC 2016 ।
एहि डाक्युमेन्ट मे सांस्कृतिक सम्पदाक चोरी-तस्करी-बिक्री आदि केँ ‘संगठित अपराध’ केर श्रेणी मे राखि विश्व मानव समुदाय केँ सचेत कयल गेल अछि। एकर गहींर अध्ययन सँ पता चलैत अछि जे एहि अपराध मे आखिर के शामिल अछि। निम्न उद्धृत पाँति सँ एहि अपराधक कारक तत्त्व सँ हम-अहाँ परिचित होइत छी –
“There is little systematic study of those who engage in the theft, trafficking, and sale of cultural property. A number of cases of museum and private residence thefts appear unsophisticated with small groups of thieves taking advantage of poor security measures (Council for Museums, Archives and Libraries, 2003). On the other hand, the ability to sell this stolen or looted merchandise for higher prices than those offered by pawn shops requires contacts and connections beyond the ability of small-scale criminals. Selling stolen art, for instance, often involves the corrupt or negligent assistance or facilitation of those working at art galleries, auction houses, transport companies, curators, insurance companies, or government officials.”
स्पष्ट छैक जे ई चोरी-तस्करी संग्रहालय वा निजी सम्पत्तिक स्थानीय व्यवस्थापक, रख-रखाव कयनिहार वा सम्बन्धित व्यक्तिक संग मिलीभगत मे कयल जाइत अछि। पुनः चोरी कयल गेल सम्पत्तिक नीक मूल्य कतय भेटत ताहि लेल बड़ा छुपा रुस्तम टाइप के गिरोह सक्रिय रहैत अछि।
केना होइत छैक ई संगठित अपराध
जैह रक्षक, वैह भक्षक! जेकरा ऊपर कोनो बौद्धिक पुरातन सामग्री (सम्पदा) केर रक्षाक भार रहैत छैक वैह कोनो न कोनो रूप मे चोर-तस्कर लेल माध्यम बनि एहि तरहक अपराध केँ बढावा दैत अछि। ओ महज किछेक धन केर लोभ मे एहि तरहक प्रवृत्ति सँ अपन जिम्मेदारी केँ लीलाम करैत अछि। भले ओ मिथिला केर हुअय वा कोनो दोसर महत्वपूर्ण सभ्यता-संस्कृति केर – सोझाँ सँ रक्षक बनिकय आओत, पाछाँ सँ ओकरा रहैत ओकरहि संस्थान सँ चोरी होयत आर ओ मुंह तकैत अपना केँ असहाय रूप मे प्रकट करत। कियैक तँ भीतर सँ एहि अपराध मे ओ संलिप्त अछि।
मिथिला मे सक्रिय एक एहनो गिरोह
अक्सर देखल अछि जे कोनो खनन कार्य सँ प्राप्त प्राचीन मूर्ति केर अध्ययन लेल कथित पुरातत्त्वविद् तुरन्त अपन असला-खसला लय केँ ओतय पहुँचि जाइत अछि। पुरातन विज्ञान केर नाम पर अनेकों तरहक राय-मशवरा देबय लगैत अछि। ओकर भितरी इच्छा यैह रहैत छैक जे ओहि मूर्ति केँ ओ संग्रहालय मे पहुँचाबय। संग्रहालय मे ओहि पर आर गहींर अध्ययन करबाक संग ओकर सुरक्षाक मुख्य आ पुनीत उद्देश्य रहैत छैक। परन्तु किछु वर्ष पूर्व मे संग्रहालय सँ चोरीक घटना सोझाँ आयल छल। विश्वविद्यालयक संग्रहालय सँ कीमती पान्डुलिपि केर सेहो चोरी भेलैक। एहि तरहक घटना निरन्तर होइत रहैत छैक। कतेक बात प्रकाश मे नहियो आयल लेकिन दुर्घटना घटि चुकल रहैत छैक।
एकटा समूह एहनो अछि जे योग्यता सँ पुरातत्वविद् नहि थिक। जबरदस्ती अपना आप केँ मिथिलाक संस्कृति केर पोषक बना बैसैत अछि। डा. फणिकान्त मिश्र, अवकाशप्राप्त क्षेत्रीय निदेशक (भारतीय पुरातत्व विभाग) अपन भावना साझा करैत मिथिलाक्षेत्रक गिरोहक रहस्योद्घाटन करैत छथि। ओ कहैत छथि जे जाहि व्यक्तिक योग्यता आर्कियोलौजिकल फील्ड मे जीरो अछि, आइ धरि कोनो मोनुमेन्ट केर संरक्षण या साइट केर एक्सकावेशन (उत्खनन) केर किछु जानकारी नहि, ओहो लोकनि एहि विषय पर सामाजिक संजाल मे अपन दावेदारी एना रखैत छथि जेना सब बातक जानकारी हिनका सभक पास हो।
श्री मिश्र सवाल पुछैत कहैत छथि, “एखन धरिक चोरी भेल मूर्तिक कोनो सूची रखने अछि ई गिरोह? चोरी रोकय अथवा चोरायल गेल अमूल्य धरोहरक बचाबय-ताकय मे कि योगदान? सिर्फ बात टा बनेनाय, नहि कि आइ धरि राज्य अथवा केन्द्र केर पुरातत्व विभाग सँ कतहु संरक्षण-संवर्धन काज करा सकबाक रेकर्ड! नहिये कोनो प्रस्ताव आइ धरि ई लोकनि देलाह। बलिराजगढ़ पर पर्यन्त कोनो योगदान नहि – जे भारत सरकार साइट केर खुदाइ कराबय। तखन फेर हावादारी बात कयला सँ निश्चित एहि गिरोह पर शंका होइत अछि जे कहीं फायदा पहुँचेबाक नौटंकी कय अन्दरे-अन्दर नुकसान त नहि कय रहल अछि ई गिरोह।”
दौरमा मन्दिर पर गिरोहक नजरि
सहरसाक सत्तरकटैया प्रखण्ड मे एक प्रसिद्ध दुर्गा मन्दिर अछि ‘दौरमा’ गाम मे। मिथिलाक लिपि आ बौद्धिक सम्पदा, ऐतिहासिक खोज व शोध आदि पर समय-समय पर अपन विचार रखनिहार विद्वान् भैरवलाल दास सामाजिक संजाल (फेसबुक) मे एकटा अत्यन्त आपत्तिजनक पोस्ट लिखैत कहैत छथि –
“लेकिन दौरमा के पण्डित लोग ‘बौरा’ गए हैं। कर्णाटकालीन विष्णु की प्रतिमा को ‘पटककर’ लिंग परिवर्तन करा दिया गया है। ‘ओरिजिनल’ आंख फोड़ दिया गया है, बदले में चांदी का आंख लगा दिया गया है। विष्णुजी के नाक में नथिया पहना दिया गया है और गले में ‘हंसुली’ डाल दिया गया है। धोती के बदले साड़ी पहनाकर एकदम ‘दुर्गाजी’ का लुक दे दिया गया। कमल की आकृृति तो दूर से ही दिखती है, कपडा हटाकर देखा जाए तो लक्ष्मी और सरस्वती के भी दर्शन हो जाएंगे। दुर्गा मंदिर के नाम से प्रसिद्धि दिलाकर धर्म का बड़ा बाजार खड़ा कर दिया गया है। विष्णुजी की मूर्त्ति के सामने बलि-प्रदान। लिखने में भी पाप लग रहा है। लेकिन दौरमा के पण्डितों द्वारा वर्षों-वर्ष से यह अन्याय किया जा रहा है। मंदिर के अंदर मूर्त्ति को ऐसे छिपाकर रखी गई है कि इस रहस्य को कोई जान भी नहीं सकता। मूर्त्ति का फोटो लेने जाइए तो पूजारी एक ही सांस में कह देगा – सेक्रेटरी साहब अमेरिका गए हैं, आएंगे तो बात कर लीजिएगा। फोटो नहीं लेने दिया जाएगा। धर्म का बाजारीकरण तो जायज है लेकिन विष्णु की मूर्त्ति का लिंग परिवर्तन और धर्म परिवर्तन कर सामने में बलि-प्रदान। हरि: हरि:, विष्ण: विष्णु:”
हुनक एहि लेख मे आरो ब्राह्मण जातिक आस्था, विश्वास, परम्परा आ व्यवहार मे मांसाहार आदिक बात कयल गेल अछि।
हिनक एहि पोस्ट मे लगभग ७० गोटे केँ टैग कयल गेल अछि। ताहि टैग व्यक्ति सभ द्वारा सेहो उपरोक्त मूर्तिक लिंग परिवर्तन आ बलि-प्रथाक परम्परा पर आँखि मुँदि धड़ल्ले सँ कतेको रास संवेदनशील प्रतिक्रिया आबि गेल अछि एखन धरि। जखन कि किछु लोक एहि पोस्ट केर कथ्य-शैली आ प्रस्तुति पर सवाल सेहो ठाढ कयलनि अछि। एहने सवाल ठाढ कयनिहार डा. फणिकान्त मिश्र उपरोक्त पोस्ट मे ब्राह्मण जाति एवं हुनका लोकनिक परम्परा पर लिखल गेल आपत्तिजनक टिप्पणी प्रति असन्तोष जतेलनि। किसलय कृष्ण तँ दौरमा मन्दिरक पूर्ण इतिहास केँ स्पष्ट वर्णन करैत हुनकर पोस्ट केर मनसा पर सवाल ठाढ कयलनि अछि –
“यदि ऐसा जान बूझकर किया गया है तो यह कुकृत्य है । किन्तु ऐसा धर्म के बाजारीकरण के लिए किया गया है यह कहना हास्यास्पद और पूर्वाग्रह से ग्रसित मानसिकता लगता है ।
1930 मे औकाही के रहनेवाले सोनेलाल झा को अपने खेत में जुताई के समय यह प्रतिमा मिलती है और भीत के गहबर में स्थापित कर ग्रामदेवता मान लिया जाता है, नाम पड़ता है राज राजेश्वरी ।
सनद रहे कि सोनेलाल झा किसान थे और उनसे लेकर आज तक वे या उनके वंशज पुजारी नहीं रहे । सहरसा जिले के विभिन्न विद्वान सहित स्थानीय लोगों का कहना है कि मूर्ति में एक साथ विष्णु और दुर्गा दोनों की छवि होने के कारण राज राजेश्वरी नाम दिया गया, जबकि नीचले हिस्से में लक्ष्मी व सरस्वती की उपस्थिति है । दोनों रमा रूप होने के कारण दोरमा नामकरण किया गया है गाँव का । मूर्ति में जय और विजय नामक दो और देवताओं की उपस्थिति कहते हैं जानकार ।
भक्ति में अंध उपसर्ग जुड़ता रहा है, आज भी खुदाई के क्रम में ऐसी प्रतिमाएँ मिलने पर भ्रामक स्थिति उत्पन्न हो जाती है, कारण गाँव में रहने वाले ये लोग न तो पुरातत्वविद होते हैं न ही इतने बड़े विद्वान । बस आस्था और अंधभक्ति गँवई मन को पूजा, मन्दिर की तरफ ले जाता है, नामकरण जो भी हो जाए ।
महिषी की तारा के संदर्भ में सब कुछ स्पष्ट नहीं हुआ आज तक, यह तो महज कुछ गाँव विशेष में परिचिति रखनेवाला स्थान है ।
अब चलिए पूजारी की बात करें… विश्वम्भर झा के मृत्योपरान्त सम्प्रति अशोक झा पूजारी हैं । मन्दिर में इतना भी चढ़ावा नहीं आता कि एक पूजारी के परिवार का भरण पोषण ठीक से हो । इस कारण से गाँव के सर्वजातीय समुदाय से अगहन महीने साली (अन्न) वसूलकर पूजारी को दिया जाता रहा है । यही है इस मन्दिर का.बाजार और बाजारीकरण…
मैं इतना ही जानता हूँ कि यह ग्रामदेवता के रूप में पूजित हैं और मूर्ति पुरातात्विक शोध का विषय हो सकता है किसी जाति विशेष पर अनावश्यक प्रश्नचिन्ह खड़ा करने का नहीं ।
निश्चित ही बलिप्रथा, मन्दिर में दुध बहाना, गाँजा चढ़ाना, निशा पूजा को निस्सां पूजा बना देना कुकृत्य है, इसे दूर किया जाना चाहिए । किन्तु इस बहाने ऐसी आपत्तिजनक पोस्ट करना आप जैसे लोगों को शोभा नहीं देता । क्योंकि यह सोशल मिडिया है जहाँ बिना समझे लोग भेड़ियाधसानी टिपण्णी में व्यस्त और पोस्टकर्त्ता अपनी विद्वता पर मस्त हो जाते हैं । कभी चैन से आइए सहरसा स्वागत । चैन से मन्दिर और मूर्ति का छायांकन भी करेंगे स्टील और विडिओ दोनों, कमल के नीचे सिंह के आकृति को भी देखेंगे मिलकर और इसी बहाने आपसे कुछ पुरातत्व सम्बन्धी ज्ञानार्जन भी करूँगा । सादर ।”
किसलय कृष्ण बहुत बात छानबीन कय केँ ओहि दौरमा मन्दिर, ओतुका मूर्ति आ आस्था-परम्पराक सम्बन्ध मे अपन विचारक संग लिखलनि अछि। लेकिन ओ जाहि व्यक्तित्व सँ पुरातत्व सम्बन्धी ज्ञानार्जन करता हुनका पास पुरातत्त्व सम्बन्धी अध्ययन की, योग्यता की, अनुभव कतेक… एहि सन्दर्भ मे भारतीय पुरातत्व विभागक क्षेत्रीय निदेशक डा. मिश्र सँ जिज्ञासा कयला उत्तर पता चलैत अछि जे आइ धरि तेहेन कोनो प्रस्ताव तक नहि देखायल जाहि सँ पोस्टकर्ता अथवा पोस्ट पर धड़ल्ले सँ मूर्तिक फोटो आ आपत्तिजनक पोस्ट करनिहार शिवकुमार मिश्रक बात-विचार देखल।
रक्षक स्वयं भक्षक – चोर केर दाढी मे तिनका त नहि?
स्रोत सँ पता लागल जे दरभंगा संग्रहालय जेकर शिवकुमार मिश्र क्युरेटर छथि तेकर आइ धरि एन्टिक्विटी रजिस्टर तक केर पता नहि अछि। एन्टिक्विटी कतय छैक से पता नहि, कय गोट रजिस्टर छैक से पता नहि, डाक्युमेन्टेशन लिस्ट कोनो भरोसा लायक कतहु प्रकाशित नहि…। म्यूजियम केर दुर्दशा देखिते कनबाक मोन होयत। डिस्प्ले सिस्टम चरमरायल अछि। विजिटर्स दिनानुदिन कम भेल रहल अछि। पैछला क्युरेटर सब जतबो ध्यान दैत छलाह ताहि मे सेहो शिवकुमार मिश्र फेल छथि। म्यूजियम पर हिनकर ध्यान शून्य आ राजनीति आ सरकारी भत्ताक भोग कोना होयत ताहि पर गिद्ध-दृष्टि बनौने रहैत छथि। न्युजपेपर मे प्रायोजित समाचार हरेक दुइ दिन पर भेटैत रहत, जाहि मे शिवकुमार जीक स्टेटमेन्ट सब अबैत रहैत अछि। ई छानबीनक विषय थिक। हिनकर फेसबुक वाल स्वतः प्रमाण दैत अछि।
मूर्तिकलाक आधारभूत ज्ञान तक नहि छन्हि लेकिन मूर्तिक निर्माण कालखंड सँ लैत ओकर आकार-प्रकार पर विशेषज्ञ राय देबाक लेल शिवकुमार आगुए रहैत छथि। पौटरीक ज्ञान नहि, टेराकोटाक ज्ञान नहि, मन्दिर स्थापत्यकलाक ज्ञान नहि – परञ्च प्रो. रत्नेश्वर मिश्र जे आधुनिक भारतक ज्ञाता छथि हुनका पुरातत्त्व मे राखि गलती-सलती सब पर मोहर लगबैत रहैत छथि। – ई विशेषज्ञ राय थिक शिवकुमार मिश्र केर सम्बन्ध मे।
शिवकुमार मिश्र केँ लोकआस्थाक पवित्र मन्दिर मे सँ भगवती वा भगवानक फोटो नंगा अवस्था मे चाही।
स्रोत सँ ईहो ज्ञात भेल अछि जे प्रो. अयोध्यानाथजी जे पुरातत्वक विद्वान् छथि हुनका किनारा केवल एहि लेल लगा देने छथिन जे ओ गलती केँ गलती कहि दरकिनार कय दैत छथिन।
अर्थशास्त्र सँ एमए भैरवलाल दास द्वारा विगत किछु समय सँ अलग-अलग ऐतिहासिक विषय जेना मिथिलाक्षर, कैथी लिपि, आदि पर सेहो विज्ञ-विशेषज्ञ राय सब अबैत रहल अछि। कैथी लिपि केँ काइस्थ जातिक लिपि कहनिहार परम विद्वान् जार्ज अब्राहम ग्रियर्सनक मैथिलीक लिखित कैरेक्टर मे तीन प्रकारक वर्णन आर ताहि मे मिथिलाक्षर ब्राह्मण जातिक लोक द्वारा प्रयोग केर चर्चा केँ सम्पूर्ण लिपि ब्राह्मणक एकाधिकारक वस्तु घोषित करबाक कार्य सेहो कयलनि अछि।
हाल ‘दौरमा मन्दिर’ ऊपर हिनकर कौचर्य केर उद्देश्य आन कि भऽ सकैत अछि जखन प्रयोग कयल गेल भाषा स्वयं एहि बातक प्रमाण राखि रहल अछि जे वगैर समुचित योग्यता अपन कुत्सित मानसिकता आ जातीय ईर्ष्या-डाह सँ समाज मे दुर्गन्ध टा पसारब!
निष्कर्षः
एहि लेख केर उद्देश्य एतबा अछि जे मिथिला समाज मे अयोग्य व्यक्ति जखन पाकल परोड़ बनिकय सामाजिक-पारम्परिक-सांस्कृतिक-ऐतिहासिक परिवेश पर कुतथ्य आ कुतर्क सँ भरल टिप्पणी लिखय-बाजय तँ समाज केँ एकदम सतर्क भऽ जेबाक चाही।
नितान्त आस्था आ विश्वासक आधार पर ९० वर्ष पूर्व स्थापित मन्दिरक मूर्तिक लिंग निर्धारणक विषय हो अथवा समय-समय पर देल जा रहल अलग-अलग विषय पर टिप्पणी – पहिने लोकक योग्यता आ प्रस्तुत दावाक मुख्य आधार जाँच करबाक चाही। कौआ कान लय उड़ि गेल तँ कौआ केँ खेहारब कतहु सँ उचित नहि!


text:
थल सेना दिवस पर देशक सिपाही केर सम्मान में मिथिला केर भाव
हमर देशक सिपाही हमर शान छै।
देशक रक्षा में जिनकर प्राण छै।।
नञ भोजन केॅ कोनो फिकीर छै।
नञ छाजन केॅ कोनो फिकीर छै।।
जाड़ गरमी तऽ एकहि समान छै।
हमर देशक सिपाही हमर शान छै।। देशक रक्षा में….
छोड़ि जीवन केॅ आस
मोन में भरल हुलास
छोड़ि चिल्ला केॅ मोह
नञ तिरिया बिछोह
देशक रक्षा में तन मन प्राण छै।
हमर देशक सिपाही हमर शान छै।। देशक रक्षा में….
कहियो असमिया पहाड़ी
कहियो चंबल केॅ झाड़ी
कहियो समुद्रक किछार
कहियो नौका सवार
सब थानहि में ड्यूटी समान छै।
देशक रक्षा में तन मन प्राण छै।। देशक रक्षा में…
हिनकर बलिदानक नञ कोनो मोल छै।
देशभक्ति केर भाव अनमोल छै।।
ई भावे ‘विनयचंद ‘ करथि सम्मान छै।
देशक रक्षा में तन मन प्राण छै।। देशक रक्षा में….


text:
पटना। बिहारक पहिल एक्सप्रेस-वे बनबाक बाट साफ भ’ गेल अछि। इ मगध क्षेत्रक औरंगाबाद स’ मिथिलाक जयनगर धरि बनत। दक्षिण स’ उत्तर बिहारके जोड़यवला औरंगाबाद स’ नेपाल सीमा पर स्थित जयनगर धरि बनयवला 271 किमी लम्बा सड़कके भारतीय राष्ट्रीय राजमार्ग प्राधिकरण (एनएचएआई) केर भू-अर्जन समिति मंजूरी द’ देलक अछि। अधिसूचना जारी होइते नार्थ-साउथ कॉरिडोर सेहो कहल जायवला एहि सड़कक लेल भू-अधिग्रहण काज शुरू होयत.
पटना सहित बिहारक 6 गोट जिला स’ भ’ गुजरत एक्सप्रेस-वे
आबयवला दिनमे एकर टेंडर आ फेर निर्माण शुरू भ’ जायत. इ सड़क पटना सहित बिहारक 6 जिला स’ भ’ गुजरत। एहि सड़क स’ पटनाक गया आ दरभंगा एयरपोर्ट स’ सोझे संपर्क भ’ जायत। संगहि एकर संपर्क जीटी रोड स’ सेहो भ’ जायत. सड़क बनयबाक जिम्मा एनएचएआईके देल गेल अछि। जमीनक उपलब्धता एवं टैफिक घनत्वक अनुसार एहि सड़कक एलाइनमेंट तय कयल गेल अछि।
दरभंगा एयरपोर्ट लग स’ गुजरैत जयनगरमे समाप्त
औरंगाबादक मदनपुर स’ शुरू होमयवला इ फोरलेन सड़क गया एयरपोर्टक बगल स’ होएत जीटी रोडके सेहो संपर्कता प्रदान करत। गया स’ इ जहानाबाद आ नालंदाक बॉर्डर स’ गुजरैत पटनामे कच्ची दरगाहमे आयत. एहिठाम स’ बिदुपुरक बीच बनि रहल 6 लेन पुल स’ चकसिकंदर, महुआक पूरब होएत ताजपुर जायत। ओतय स’ दरभंगा एयरपोर्ट लग स’ गुजरैत जयनगरमे समाप्त होयत.
बिहारक पहिल एक्सप्रेस-वे औरंगाबाद-जयनगर सड़क ग्रीन फील्ड होयत. भारतमाला योजनाक अंतर्गत बनयवला एहि सड़कमे 80 प्रतिशत ग्रीन फील्ड राखल गेल अछि। ग्रीन फील्डक अर्थ अछि जे एहि कॉरिडोरमे 80 प्रतिशत नव सड़क होयत.
आधिकारिक अनुसार इ सड़क बिहारक लेल नार्थ-साउथ कॉरिडोरक काज करत। एहि सड़कक बनला स’ दक्षिण बिहार सोझे नेपाल स’ जुड़ि जायत। ट्रकक लेल इ सभ स’ उपयोगी सड़क होयत। खास क’ बिहार स’ नेपालक बीच सामानक आवाजाही आओर आसान भ’ जायत। एहि सड़कक एलाइनमेंट एहन राखल गेल अछि जे कम स’ कम जमीन अधिग्रहणक जरुरति पड़त। एकरा लेल पहिनहि स’ बनल ग्रामीण सड़कक सेहो उपयोग कयल जायत। वैशाली स’ समस्तीपुर एवं दरभंगा होएत नेपाल सीमा पर जा क’ जयनगरमे इ सड़क खत्म होयत। एहि तरहे फोरलेन बनयवला इ सड़क पटनाक अलावा औरंगाबाद, जहानाबाद, वैशाली एवं मधुबनी स’ भ’ गुजरत.


text:
नव बाट स बदलैत बिहार कए देखबा लेल जखन करीब दर्जन भरि देशक विदेशी पाहुन बिहारक सीमा मे प्रवेश केलाह त पर्यटनक मानचित्र पर बिहार एक बेर फेर अपन मजबूत उपस्थिति दर्ज करेबा मे सफल रहल। एहि एतिहासिक यात्राक दौरान समाद क विशेष समदिया उज्जवल कुमार ओहि 50टा यात्रीक सह-यात्री बनल रहलाह। संपूर्ण यात्रा पर प्रस्तुत अछि हुनकर समाद।
गंगाक बाट स बिहार पहुंचलाह दर्जन भरि देश क
50 टा पाहुन
लिट्टी चोखा आ छठ गीत क पर्यटक लेलथि मजा
यात्राक सफलता स गदगद स्टेट टूरिज्म डिपार्टमेंट
कोलकाता-वाराणसी 14 दिन क छल टूर पैकेज
कोलकाता स शुरू भेल छल यात्रा
सात दिन तक रहल बिहार मे
सात अक्टूबर कए छल पटना मे
ठाम-ठाम रुकल 28 कोठली वाला जहाज
डिजाईन देख मन पड़ल महाराजी जमाना
हजाज मे बेंक्वेट हॉल, टीवी रूम आ डायनिंग हॉल सेहो छल
प्रति कमरा 1.5 लाख टका छल भाड़ा
कम पाइन सेहो चलब छल जहाजक विशेषता
करीब दू सौ साल बाद, बंगाल आ वारणसी रूट पर एक बेर फेर क्रूज क परिचालन गंगा नदी पर भेल। पांडव क्रूज प्राइवेट लिमिटेड इ सपना पूरा केलक। करीब 14 दिन तक क एहि टूर पैकेज मे पांच दिन बिहार क लेल छल। चारि अक्टूबर कए पांडव क्रूज बिहार क सीमा मे आयल आ सात अक्टूबर कए इ पटना क गांधी घाट पर रहल। 50 पर्यटक वाला एहि क्रूज मे अमेरिका, ब्रिटेन, रूस, ऑस्ट्रेलिया आ कनाडा आदि देश क नागरिक सवार छलथि।
अंग केलक पहिल स्वागत
महाभारत काल मे अंग प्रदेश क राजधानी भागलपुर क इलाका स चार अक्टूबर कए इ यात्रा शुरू भेल। पर्यटक एहि ठाम विक्रमशिला यूनिवर्सिटी आ भागलपुरी शिल्प क अवलोकन केलथि। एतहि स शुरू भ गेल बिहार क मेहमाननवाजी। पटनाइट्स कए त एकरा लेल सात अक्टूबर तक क इंतजार करय पड़ल। मुदा बिहारक टूरिज्म डिपार्टमेंट पांचों दिन विदेशी पर्यटक क खातिरदारी मे जुटल रहल। विदेशी मेहमान कए बिहारी व्यंजन क टेस्ट कराबै लेल भागलपुर मे एकटा बिहारी शेफ सवार भेल। ओ अगिो पांच दिन तक पाहुनक संग रहल। हालांकि पहिने एहि पर कोलकाता क शेफ छल। बिहारी शेफ पाहुन लोकनि कए लिट्टी-चोखा, पिठ्ठा, चूड़ा-दही आ जलेबी क रूप मे स्थानीय व्यंजन परोसलथि।
..आई एम हैप्पी इन बिहार
यस, आई लव बिहार, वेरी फ्रैंडली पीपुल, वेरी नाइस एण्ड आई ऐम हैप्पी इन बिहार.. सन वाक्य विदेशी पाहुन धाप्रवाह कहैत रहलथि। बाबा बटेश क धरती पर उतरैत किछु पाहुन एहि ठामक लोक स गप मे लागी गेल त किछु प्राकृतिक सौंदर्य कए देखि अभिभूत भ गेल।
मंदिर क तस्वीर कैमरा मे कैद करैत समय प्रणाम, नमस्ते, गुड मार्निग सेहो लोक सब कए कहैत रहल। टूरिस्ट डिपार्टमेंट क लोक पाहुन सब कए जल्द से जल्द विक्रमशिला खुदाई स्थल देखा कए लौटय चाहैत छल मुदा पाहुन विक्रमशिला क इतिहास आ समृद्ध रहल एहि ठामक लाइब्रेरी क संबंध मे बहुत किछु बुझबा लेल किछु आओर समय रहय चाहैत छल। सब गोटे विक्रमशिला क अतीत कए लग स निहारलक।
अधिकांश सैलानी विक्रमशिला विश्वविद्यालय क अवशेष मे नोनी लगबा पर अफसोस जतौलथि। एहि ठामक आर्किटेक्ट प्रसंशक लंदन निवासी डॉ पाल कहलथि जे एहि ठामक संस्कृति एतबा समृद्ध रहल जे ओकर वर्णन नहि भ सकैत अछि। डेनमार्क निवासी पोये दोसर बेर भारत एलाह अछि आ पहिल बेर बिहार। हुनका एहि गपक अफसोस अछि जे ओ एखनधरि बिहार किया नहि आइल छलाह। सेना मे पायलट रहल पोये कए विक्रमशिला विश्वविद्यालय क इतिहास काफी नीक लागल। हुनका एहि ठाम लेल निर्धारित समय पर आपत्ति छल आ कहब छल जे जगहक हिसाब स काफी कम समय एहि ठाम लेल निर्धारित कैल गेल अछि। ओ कहला जे दू-तीन दिन लेल जल्द फेर मित्र सब संग आयब। एहने किछु विचार न्यूजीलैंड क कैटरीना, एलिजावेथ आ स्वीटजरलैंड क रोजमैरी आदि क सेहो छल। सब गोटे अंगक प्राकृतिक सुंदरता आ शांति क कायल भ गेल। जर्मनी क इंजीनियर डॉ रोमन सैकड़ों फोटो अपन कैमरा मेे कैद कलथि। 41 सदस्यवाला एहि दल क स्वागत ऐतिहासिक विक्रमशिला खुदाई स्थल पर बिहार सरकार क काबिना मंत्री अश्विनी कुमार चौबे केलथि। पाहुन कए स्थानीय माटी मे पान क ऊपज क जानकारी सेहो चौबे जी गाइड क रूप मे देलथि।
निराश आंखि मे चमकल सपना
विदेशी पाहुन कए पहुंचला स इलाकाई लोक क आंखि मे चमक बढि़ गेल। आब कहलगांव, ओरियप, अंतीचक, विक्रमशिला, कासड़ी आदि इलाका मे अधिकांश लोक जिज्ञासा हुनकर निराश आंखि मेे सपना चमका देलक। बाबा बटेशश्वर नाथ धाम स विक्रमशिला तक पाहुन कए आकर्षित करबा लेल दुकान, कैफै, रेस्टोरेंट, फूड प्लाजा, ताजा फल क दुकान, सजावटी रिक्शा क परिचालन क सोच लोक कए रोमांचित करि देने अछि। ओरियप गाम निवासी त्रिभुवन शेखर झा कहैत छथि जे आब इलाका क भविष्य बदलत। खराब सड़क बीतल दिनक गप होइत लोकक रहन-सहन आ व्यवसाय सेहो बदलत।
बाबा बटेश्वर नाथ धाम स्थित गंगा तट पर पर्यटक स भरल क्रूज आधिकारिक रूप स लंगर डालैत अछि। दुकानदार विदेशी सैलानी कए उत्सुकतावश निहारैत अछिं। एक दुकानदार क कहब अछि जे विदेशी लोक ओकर दुकान मे नहि आउत। हुनका हमार दुकान तखन आकर्षित करि सकैत अछि जखन दुकान मे एसी लगल रहत। चारूआत टाइल्स लगल फर्श रहत आ सड़क पर गंदगी नहि रहत। दोसर दुकानदार कहैत छथि एहन शीघ्र होयत।
हम ओहि टस्मानियां क छी, जाहि ठामक रिकी पोंटिंग छथि
ऑस्ट्रेलिया क टस्मानियां सिटी क रहैवाली एनिट ओहि ठामक प्राइमरी स्कूल मे 21 साल स हेड टीचर छथि। अपन वर कालेन डेनी क संग पहिल बेर भारत एलथि अछि। विक्रमशिला विश्वविद्यालय क अवशेष देखबाक दौरान जखन हुनका स गप भेल त ओ कहलथि जे आई बिलांग्स टू टस्मानियां, यू नो रिकी पांटिंग? फेमस क्रिकेटर? यस कहैते ओ फेर कहलथि-रिकी पांटिंग आलसो बिलांग्स टस्मानियां। कई बेर भेंट भ चुकल अछि। एहि गपक गर्व अछि ले ओ हमर टस्मानियां क छथि। एनिट कए इ जानकारी छल जे धोनी झारखंडक छथि जे पहिने बिहारक हिस्सा छल। आस्ट्रेलिया मे भारतीय छात्र पर भ रहल हमल पर एनिट आ कालेन डेनी स जखन पूछल गेल त हुनकर चेहरा क हंसी मायूसी मे बदलि गेल। ओ कहलथि जे खराब लोक सब देश मे अछि ओना टस्मानियां मे भारतीय छात्र पर हमला नहि भेल अछि, जखनकि ओहि ठाम खूब भारतीय छथि। एहि आस्ट्रेलियाई दंपत्ति क कहब अछि जे आस्ट्रेलिया क प्राइवेट स्कूल क संचालक ओहि ठाम भारतीय छात्र पर हमला करबा रहल छथि। एहन हमला स काफी दुख होइत अछि।
मेहमाननवाजी को लेकर खींचतान
बुद्ध सर्किट क भ्रमण करैत 50 टा विदेशी पाहुन क जत्था राजधानी पहुंचल। पटना मे मेहमाननवाजी क लेल बिहार स्टेट टूरिज्म डिपार्टमेंट कॉरपोरेशन आ इनक्रिडिबल इंडिया मे खींचतान मचि गेल। बीएसटीडीसी जतय इनक्रिडिबल इंडिया पर आरोप लगा रहल अछि जे खिदमत मे हमरा सब कए लगबाक छल, ओहि ठाम इनक्रिडिबल इंडिया, पटना क डायरेक्टर जनरल संजय श्रीवत्स क कहब अछि जे इंटरनेशनल टूरिस्ट क लेल तमाम रोड मैप बनेबाक काज इनक्रिडिबल इंडिया क होइत अछि। एहन मे बीएसटीडी क रोल कहां होइत अछि।
जेना-तेना गप सुलझल। दूनू गोटे पर्यटक क लेल अलग-अलग इंतजाम केलथि। बीएसटीडीसी जतय अपन शेफ देलक, ताकि बिहारी व्यंजन क स्वाद पाहुन सब चख् िसकैथि , ओतहि इनक्रिडिबल इंडिया क दिस स भारतीय नृत्य कला मंदिर मे कल्चरल इवेंट क आयेाजन कैल गेल्। बीएसटीडी क जीए शआदत हसन मिंटो कहलथि जे बिहार क सीमा मे प्रवेश करबाक संगहि सबटा टूरिस्ट कए बिहारी व्यंजन क स्वाद परोसल गेल। एकरा लेल पहिने स सबटा तैयारी कैल गेल छल। पांच दिनक एतिहासिक यात्रा पूरा करि क्रूज बक्सर मे बिहारक सीमा स विदा भ उत्तरप्रदेशक सीमा मे प्रवेश केलक। मुदा किछु दूर गेला पर क्रूज क एकटा इंजन मे किछु गंदा फंसि गेल आ ओ काज करय बंद कर देलक। लेकिन शीघ्रहि ओकरा ठीक करि लेल गेल आ क्रूज वाराणसी पहुंच गेल। ऐना सफल भेल भगिरथी प्रयास आ खत्म भेल इ गंगाक लहर पर पाहुनक यात्रा।
बिहार कए ल कए बदलल अवधारणा
”इंडियन कल्चर क डायवर्सिटी हमेशा फॉरेन टूरिस्ट कए नीक लगैत अछि। विदेश मे तमाम चीज त भेट जाइत अछि, सुख-सुविधा भेट जाइत अछि, मुदा कल्चर डायवर्सिटी क मामला मे इंडिया क कोनो टक्कर नहि अछि । ओहि मे सेहो यदि बिहार क गप करि त केवल बिहार मे एतबा डायवर्सिटी अछि जे जेतबा बहुतो आन देश मे नहि होइत अछि। ओना आइ सेहो टूरिस्ट बिहार कए महात्मा बुद्ध क लेल बेसी पसंद करैत छथि।
कैप्टन संदीप शेखावत
कैटप्टन-पांडव क्रूज प्राइवेट लिमिटेड ऑफ इंडिया
बिहार क लेल इ गर्व क गप अछि जे एक संग कईटा देश क टूरिस्ट पांच दिन क यात्रा पर बिहार एलथि। स्टेट टूरिज्म डिपार्टमेंट हुनकर खातिरदारी मे कोनो कसर नहि छोड़लक ।
गजेंद्र सिंह
टूर एंड ट्रैवल मैनेजर, स्टेट टूरिज्म डिपार्टमेंट बिहार
स्टार ग्रुप क फैसिलिटी छल क्रूज मे
एहि क्रूज मे स्टार ग्रुप क फैसिलिटीज छल। यह कारण रहल जे तमाम पाहुन दिन भरि घूमैत छलाह आ राति मे एहि क्रूज मे आराम स सूति जाइत छलाह। एहि क्रूज मे कुल 28 एयर कंडीशंड कोठली छल, एकटा बैंक्वेट हॉल, एक टीवी रूम आ डायनिंग हॉल सेहो छल। एकर अलावा एकटा डिलक्स कैटेगरी क रेस्टोरेंट सेहो छल।
पुरान डिजाईन क छवि
पांडव क्रूज क पूरा डिजाईन पुरान स्टाईल क अछि। क्रूज क कैप्टन संदीप शेखावत कहलथि जे इ जहाज कम पाइन मे सेहो आसानी स चली सकैत अछि। सामान्य तौर पर कोलकाता-वाराणसी रूट पर बालू एतबा अछि जे क्रूज चलब आसान नहि छल। एकरा लेल पांडव क्रूज क खास तौर स डिजाईन कैल गेल अछि।
एकटा टूरिस्ट पर खर्च भेल 1.75 लाख टका
पांडव क्रूज अपन तमाम बूकिंग स्कॉटलैंड स्थित ऑफिस स कैलक अछि। इंडियन मनी क रूप मे एकटा टूरिस्ट पर लगभग 1.75 लाख टका क खर्च आयल अछि। जखन कि हिनकर ठहरबाक इंतजाम एहि क्रूज मे कैल गेल छल। एकटा कोठली मे दू गोटे कए ठहरबाक इंतजाम छल। एहि मे हिनकर दिल्ली स कोलकाता क हवाई खर्च आ फेर टूर समाप्त भेला पर वाराणसी स दिल्ली क हवाई खर्च आओर दिल्ली मे एक राति ठहरबाक खर्च सेहो शामिल छल।
चालक दल-आठ
महिलाएं-10
मुख्य शेफ कोलकाता क छल
सिक्यूरिटी क व्यवस्था– क्रूज पर प्राइवेट सिक्यूरिटी गार्ड आ जतय क्रूज रूकल, ओतहि जिला प्रशासन एकर देखरेख केलक।
बिहार मे कतय-कतय रुकल जहाज
चार अक्टूबर-बटेश्वर धाम भागलपुर
पांच अक्टूबर-मंूगेर
छह अक्टूबर-बाढ़
सात अक्टूबर-पटना
आठ अक्टूबर-बक्सर
नौ कऐ क्रूज वाराणसी मे रुकल
कौन-कौन ठाम भेटल मजा
भागलपुर- बिक्रमशिला यूनिवर्सिटी, बटेश्वरधाम आ भागलपुरी सिल्क इंडस्ट्री।
मुंगेर- मूंगेर योग अनुसंधान केंद्र, भीम बांध
बाढ़- एहि ठाम स बाट धेने नालंदा, राजगीर आ बोधगया गेलथि।
बक्सर- एहि ठाम केलथि बैलगाडि़क सवारी।


text: मैथिली, मिथिला आ राष्ट्रवादकेर प्रखर समर्थक अभियानी तथा स्वतंत्र पत्रकार अमित आनन्द अपन कर्मक्षेत्र महिषी (सहरसा) सँ काठमांडुक यात्रा पर आइ निकैल चुकला अछि। अपन फेसबुक स्टेटस मे ओ कहलैन जे ‘चललहुँ काठमांडुक यात्रा पर भाया राजविराज।’ जानकारी करुणा झा द्वारा मैथिली जिन्दाबाद केँ भेटल छल जे सहरसा सँ किछु अभियानी लोकनि काठमांडुक यात्रा पर जाय लेल चाहैत छथि, ओ सब आइ राजविराज आबि रहला अछि। ओ सब मोटरसाइकिल सँ काठमांडुक यात्रा पर जेबाक जानकारी करौने छथि। हलाँकि वर्तमान हालात मे असुरक्षित यात्रा अवांछित अछि, तथापि नेपालक भूकंपक दुखद समाचार आ राहत आदि मे भऽ रहल अनियमितताक संग लाखों मैथिलीभाषी व नेपाली आम नागरिकक संग भारतीय पर्यटन तथा कामगार लोकक फँसल रहबाक बात सँ अमित आनन्द समान समर्पित स्वयंसेवी अपन सेवादान लेल काठमांडु जेबाक जानकारी पहिनहि करौने छलाह। एकटा भावनात्मक संबंध सब केँ नेपाल संग छैक, खास कय जतय अपन भाषाभाषी आ देशवासी सेहो रहि रहल हो, अपन पड़ोसी मित्रराष्ट्र पर आयल आफद मे भले कियो कोना बिना सेवादान केने रहि सकैत अछि, किछु एहने भावनाक संग ‘मिथिलाक अनुपम डेग’ केर संस्थापक निराजन झा केर मार्गदर्शन मे सहरसाक अभियानी लोकनि काठमांडुक यात्रा पर निकैल गेला अछि। मैथिली जिन्दाबाद हिनका लोकनिक यात्राक सफलता लेल शुभकामनाक संग राहत कार्य मे सहयोग पहुँचबाक कामना करैत अछि।


text:
नालंदा : नालंदा जिला केर जलालपुर स्थित सोहसरायके एकटा मोहल्लामे बीतल राति एकटा दर्दनाक घटना घटित भेल जाहिमे तीन टा धियापुता समेत पाँच लोकक दुःखद मृत्यु संगहि 15 टा आरओ लोककेँ घायल होबाक खबैर भेटल अछि। सोहसराय थानाध्यक्ष शेर सिंह यादव कहलनि अछि जे अहि घटनामे मोहम्मद सरफराजके छोट बेटी सुमेरा, तनिक फातिमा, बेटा सरताज, बहिन शाइस्ता आओर एकटा दोसर व्यक्ति मुन्ना पण्डितक मृत्यु भेलनि अछि। अहि हादसामे मृत बच्चा सभक उमैर बेस एक माससँ पाँच बरखक भीतरे बताओल जा रहल अछि। आगाँ थानाध्यक्ष श्री यादव कहलनि जे घायल लोकमे पाँच व्यक्ति केर स्थिति गंभीर हेबाक कारणे नीक ईलाज हेतु पटना मेडिकल कॉलेज अस्पताल पठाओल गेल अछि, बाँकी बाँचल लोककेँ ईलाज सदर अस्पतालमे चलि रहल छन्हि।
थानाध्यक्ष श्री यादव आगाँ बतौलनि जे एतुका स्थानीय लोक सभक आरोप छन्हि जे घायल भेल सरफराज अपन भाड़ाके घरमे फटक्का केर अवैध काजराज करैत छल। अहि हादसाक जानकारी भेटैते जिलाधिकारी त्यागराजन आओर पुलिस अधीक्षक सुधीर कुमार पोरिका घटनास्थल पर पहुँचिकय जाँच-पड़ताल करबौलनि संगहि बचाव आ राहत काज सेहो शुरू करबेलनि। अहि हादसामे मृत अन्य व्यक्ति मुन्ना पंडितक रिश्तेदार ओतुका स्थानीय लोक सभक संगे फटक्का केर अवैध कारोबारक लेल रास्ता जामकय प्रदर्शन शुरू कए देलनि अछि।
एम्हर पुलिस अहिमादे जाँच शुरू कए देने छथि। एखन धरि ई स्पष्ट नहि भेल अछि जे धमाका सरफराज केर घरमे राखल फटक्कासँ आ कि कउनो दोसर विस्फोटक चीजसँ भेलैक अछि।


text:
होली
होली ( /ˈhoʊliː/; संस्कृत: होली Holī) हिन्दू संस्कृतिमे हरेक वर्षक फागुन शुक्ल पूर्णिमा अर्थात होली पूर्णिमाक दिन मनाएल जाइत अछि । ई पावनि नेपाल][२], भारत[३] तथा अन्य राष्ट्रसभमे बैसैवला हिन्दूसभक एकटा महत्वपूर्ण पावनि छी । ई पावनि वसन्त ऋतुक फागुन मासमे मनाएल जाइत अछि । होलीमे नेपाली समुदायमे फागु पूर्णिमा[४] आ मिथिलामे फगुवाक नामसँ सेहो जानल जाइत अछि । होली रङ्गक पावनि छी । होलीक दिन सम्पूर्ण हिन्दूधर्मावलम्बी एक दोसरके विभिन्न प्रकार सँ रङ्ग आ अबीर लगबैत अछि । मिठाई आ पकवान ग्रहण करबैत अछि ।[५] होली पावनि मनेवाक पाछा एकटा आओर कारण इतिहास छी । एकटा जनविश्वास अछि जे होलीक दिन पुरान कटुता समाप्त कए आ दुश्मनी सेहो बिसैर लोकसभ एक-दोसर सँ भेंट करैत अछि ।[६] होली पावनि घरपरिवार-साथीभाई आपसमे रङ्ग लगाए उल्लासपूर्वक फागुन पूणिर्माक अवसरमे पहाड़सँ, तराई आर गाम आ शहरधरि बच्चा, युवा, युवती तथा प्रौढसभक हूल तथा जत्थासभ हातमे रङ्ग आ रङ्गीन घोल पदार्थ लऽ गीत गावैत, बजावैत, मनोरञ्जन होहल्ला करैत आपसी रिसराग छोड़िक उत्साह आ उमङ्गक साथ मनबैत अछि ।
इतिहास[सम्पादन करी]
होलीक बारेम पौराणिक भनाइ अनुसार प्राचीन समयमा अथवा सत्य युगमे नास्तिक हिरण्यकश्यपु नामक एक गोटे राक्षसक जन्म भेल छल । हिरण्यकश्यपुक भगवान विष्णु नृसिंह अवतारम प्रकट भक संघहार केलक । हिरण्यकश्यपुक सुपुत्र भक्त प्रह्लाद छल । भक्त प्रह्लाद भगवान विष्णुक निक भक्त छल । अपन पुत्र प्रह्लाद भगवान विष्णुक भजन करैत हिरण्यकश्यपुक रास नै भेल । अहिल ओ राजा प्रह्लादक मारक लेल योजनासभ बनावैत छल । एक योजना अनुसार हिरण्यकश्यपु पुत्रके अग्निकुण्डमे फेक माइर अपन बहिन होलिका(जे अग्निसँ नै डहत वरदान भेटल छल)क जिम्मा देलक । हिरण्यकश्यपुक आदेशानुसार होलिका प्रह्लादक काखम लक अग्निम वैठ आगनि धर्मक साथ देलक होलिका डहैक नष्ट भेल प्रह्लादक किछ नै भेल । होलिका दहनक खुसियाली मनाओल आपसमा रङ्ग आ अविरक होली पावनि मनावैक परम्परा चलल धार्मिक मान्यता रहि गेल अछि । तहिना दोसर एक प्रसङ्ग अनुसार द्वापर युगम श्रीकृष्णक मार् उद्देश्य सँ दूध पिलावै गेल कंशक शेना पुतना नामक राक्षसनीक उल्टा कृष्ण मारिदेलक तहिद्वरा शवके ब्रजवासीहसभ अहि दिन जलाक आपसमा रङ्ग आर अबिर छरी खुसियाली मनाओलक वोहिक सम्झनामा अद्यावधिक चीरदाहक होली खेल्ल परम्परा चलल भनाइ अछि ।[७] होली हिन्दूसभक अत्यन्त प्राचीन पावनि छी । इतिहासकारसभ मानैत अछि कि ई पावनिक प्रचलन आर्यसभ सेहो छल । ई पावनिक वर्णन अनेक पुरातन धार्मिक पुस्तकसभमे भेटल जाइत अछि । नारद पुराण आ भविष्य पुराण जेहन प्राचीन हस्तलिपीसभमे ग्रन्थसभमे सेहो ई पावनिक उल्लेख कएल गेल अछि। भारतम विंध्यक्षेत्रको राम गढमर स्थानम स्थित ईसा सँ ३०० वर्ष पुरान एकटा अभिलेखम सेहो एकर उल्लेख कएल गेल अछि। संस्कृत साहित्यम वसन्त ऋतु आर वसन्तोत्सव अनेक कविसभक प्रिय विषय छल ।
नेपालम होली[सम्पादन करी]
फागु पुर्णिमा आ होली ई चाड नेपालम हर्शोल्लाशका साथ मनाओल जाइत अछि। होलीक एक दिन अगाडी साझ नेपालक बसन्तपुर दरबार अगाडि 'होलिका दहन'क ई चाडक सुरुवात होइत अछि। हिरण्यकश्यपुक बहिन होलिकाक बिष्णुके भक्त हिरण्यकश्यपुके सुपुत्र (प्रह्लाद) के मारि अग्नी नजिक जा होलिका पने जलिक नस्ट भेलाहक कारण असत्य माथि सत्यक जित भेल दिनक रुपमा ई पर्ब मनावैत अछि। हिन्दू धर्म मानेवालासभ बाहुल्यता भेल नेपालम होलीक रौनक पूर्व मेची सँ पश्चिम महाकाली धरि भब्य होइत अछि । नेपालम पहाडी क्षेत्रम फागु पुर्णिमाक दिन होली मनावैत् अछि तहिना वोकर बिहान मात्र तराइमा मनाओल जाइत अछि।नेपालक बिशेष शहरसभ काठमाडौं, पोखरा, धरान, चितवन, बिराटनगर, धनगढी लगायत ठामसभमे होलीक रौनक बहत फरक होईत अछि । बिशेष सांस्कृतिक कार्यक्रमसभ ओही रङसभक बर्षासँ शहरक होली रमावैत अछि । नेपालक गाउसभमे सेहो होली भब्यताका साथ मनावैत अछि । होलीमे पानी फेकनाई, अबिर लगायत रङ लगेवाक चलन अछि। होली बिभिन्न प्रकारक बिक्रिती बिसंगती सेहो भेटल गेल अछि। होलीम आजुक युवासभ अण्डा फोड्न् , गाडीक मोबिल लगा , युवासभ मदिरा सेवन जेहन काम होइत अछि जेहन होइत अछि। नेपालक मुख्य शहरसभम होलीक लेल बिभिन्न ठामसभमे कडा सुरक्षा जांच होइत अछि।
सूदुर पश्चिमेली होली खेलक लय[सम्पादन करी]
गहिरिताल[सम्पादन करी]
- रचो रचो हिमान्जल ब्याऊँ ॐ । ॐ । गौरा को ब्याउन शिव चले ।
- कौन दिशाको माडा उँ । २
- कौन दिशाको ब्याउँ — ॐ गौराको ब्याउन................
- पश्चिम दिशाको माडाउँ । २
- उत्तर दिशाको ब्याउँ — ॐ गौराको ब्याउन.............
- कौन तिथिको वरत –२
- कौन तिथिको ब्याँउँ ॐ गौराको ब्याँउन.......
- एकादशि को वरत २
- दुवादशी को ब्याँउँ ॐ गौराको ब्याउन.......
ताल धुमाल[सम्पादन करी]
- मत् जाहो पिया होली, आय रही, मत जाहो पिया होली आय रही ।
- आयो बशंत सवि बन फुले ।
- ऐसि नयाँ ऋतु आँय रहि ।। मत् जाहो.......
- मोर चकोर पपिया बोले ।
- कोयल सयु(स्वर) सुनाय रहे ।। मत् जाहो .......
- जिनके पिया परदेश वसंत है ।
- उनकि नारी सोच रही ।। मत् जाहो ......
- जिनके पिया नित धरपर बैठे ।
- उनकि नारी रंग रहि मत जाहो ....
- आवो गोरी खेलौं होली ।
- रंग मे धुम उडाय रही ।। मत जाहो ......
- जो । जो । तान मरे मुरली पर ।
- सो । सो तान सुनाय रहि – मत जाहो ....
सुन्दर बर राम सलौना है–सुन्दर बर राम सलौना है[सम्पादन करी]
- कौन पुरीको जन्म तुहारो (तुम्हारो) ।
- कौन राजा का छौना है – सुन्दर वर.....
- अवधपुरीको जन्म हमारो ।
- राजा दशरथका छौना हौ – सुन्दर वर....
- कौन के कोखि जनम लियो है ।
- कौनले दुध पिलाया है – सुन्दरु वर.....
- कौशिल्या कोखि जन्म हमारौ ।
- सोमित्रा दुध पिलाया है – सुन्दर वर ....
- काँहि के कारण जन्म तुम्हारो ।
- कौन पुरीमे जाना है – सुन्दर वर..
- रावण मारन जन्म हमारो ।
- जनक पुरीमे जाना है – सुन्दर वर ...
भुज दशरथ नन्दन जनक लली—२[सम्पादन करी]
- दशरथ पुत्र प्रकट भए है ।
- राजा जनक कि भइ है लली – भजु...
- सिता स्वयम्वर यज्ञ रचो है ।
- बात चलि है धनुष कि वलि – भजु...
- कठिन धनुष है शिव शंकर को ।
- कठिन धनुष को खण्ड वलि – भजु...
- सव देशनके भुपति आए ।
- राजा जनक के द्धार वली– भजु..
- विश्वामित्र जनक पुर आए ।
- संग लिए रघुनाथ वलि, –भजु
- वाँया करसे धनुष उठाए ।
- कठिन धनुष को खण्ड वलि – भजु....
- सब देश के भुपती जोथे ।
- धनुष न तोडी लजाय वलि– भजु ...
गहिरी[सम्पादन करी]
- क— दीपक ज्योती वदन वरसो सिय सुन्दर चन्द्र सुरज लाए ।
- ख— वर पाए – वर पाए रघुनाथ हरे । सीता परमेश्वर – वर पाए
- धन्य धन्य सीता भाग्य तुमारो ।
- रघुवरजैसे पतिपाए – सीतापरमेश्र वरपाए र
- धन्य धन्य सीता भाग्य तुमारो ।
- दशरथजैसे सशुरपाए –सीता परेमेश्वर पाए ।
- धन्य धन्य सीता भाग्य तुमारो
- कौशिल्याजैसी सासुपाए – सीतापरमेश्वर पाए
- धन्य धन्य सीता भाग्य तुमारो
- अयोध्याजैसी पुरीपाए –सीता परमेश्वर पाए ।
- धन्य धन्य सीता भाग्य तुमारो
- लक्ष्मणजैसे देवर पाए –सीता परमेश्पर पाए ।
- धन्य धन्य सीता भाग्य तुमारो ।
- सुग्रीवजैसे मितपाए – सीता परमेश्वर पाए ।
- धन्य धन्य सीता भाग्य तुमारो ।
- हनिमन्तजैसे दुतपाए– सीता परमेश्वर पाए ।
चित्र दीर्घा[सम्पादन करी]
सन्दर्भ सामग्रीसभ[सम्पादन करी]
- ↑ "Holidays in India, Month of March 2017", Government of India, अन्तिम पहुँच १८ मार्च २०१६।
- ↑ "Holi festivals of Nepalese"।
- ↑ The New Oxford Dictionary of English (1998) ISBN 0-19-861263-X - p.874 "Holi /'həʊli:/ noun a Hindu spring festival ...".
- ↑ "Date of Holi festival in Nepal and India as of Hindu Vikram Sambat Calendar"।
- ↑ http://www.thecolorsofindia.com/holi-celebrations.html
- ↑ : होली
- ↑ विभिन्न हिन्दू धार्मिक ग्रन्थहरू


text: सहरसा मे बिजली संकट सं परेशान लोक के धीरज आखिर जवाब द गेल. बिजली कटौती सं परेशान लोक बिजली ऑफिस जाsक जमि कs हंगामा कएलखिन्ह आओर बिजली विभाग के जीएम के चेहरा पर कालिख पोति देलखिन्ह. लोक के गुस्सा तखन आओर बढ़ि गेल जखन हुनका सभ के पता चललन्हि जे सहरसा के बिजली दोसर शहर के देल जा रहल अछि. बिजली के आबए-जाए सं परेशान महिला सभ शिकायत लs क बिजली ऑफिस गेलीह मुदा ओहि ठाम जीएम के बर्ताव देखि हुनका सभ के गुस्सा आबि गेलन्हि. लोक सभ खिसिआ कs जीएम के चेहरा पर कालिख पोति देलखिन्ह. जे कर्मचारी विरोध कएलखिन्ह हुनका चूड़ी पहिना देल गेल. सहरसा मे पिछला कई दिन सं बिजली के अनियमित आपूर्ति भs रहल अछि जेहि सं लोक परेशान छथिन्ह.


text:
पटना। एनएचडीपी फेज-3 क तहत पटना-बख्तियारपुर सड़क क फोरलेनिंग मे केंद्र क टालू रवैया स त्रस्त पथ निर्माण विभाग राजधानी क बाईपास स्थित सड़क क फोरलेनिंग क काज शुरू करि देलक अछि। 44 करोड़ क एहि परियोजना क तहत अनिसाबाद स पहाड़ी तक क सड़क कए फोर लेन बनाउल जाएत। फिलहाल इ सड़क सात मीटर चौड़ा अछि। कतहु-कतहु त इ चौड़ाई पांच मीटर अछि। फोरलेनिंग क बाद इ सड़क सात मीटर बायां आ सात मीटर दायां चौड़ा भ जाइत। बीच मे दू मीटर क सेंट्रल वर्ज होइत। दूनू किनारा पर एक-एक मीटर क फ्लैंक अलग स होइत।
पथ निर्माण मंत्री डा. प्रेम कुमार कहलथि जे एनएच-31 क इ परियोजना लंबा अवधि स अटकल पड़ल छल। आखिरकार सरकार तय केलक जे राज्य निधि स एहि सड़क कए चौड़ीकरण कराउल जाए। काज क आवंटन क बाद निर्माण कंपनी काज शुरू करि देलक अछि। पंद्रह माह क भीतर फोरलेनिंग क काज पूरा करबाक लक्ष्य अछि। फिलहाल सड़क चौड़ीकरण क लेल बाईपास स कूड़ा हटाएब आ माइट काटि कए ओकरा दुरुस्त करबाक काज शुरू कएल गेल अछि। एहि कारण स कोनो तरह क दुर्घटना नहि हुए, तेकरा लेल कारगेटेड सीट लगा कए घेरा बना देल अछि, जेहि ठाम सड़क बनाउल जा रहल अछि। अधीक्षण अभियंता कए हर माह इ सड़क निर्माण क प्रगति रिपोर्ट मुख्यालय कए सौंपबाक अछि।


text:
एकटा सहज लेकिन महत्वपूर्ण दर्शन
(A Simple But Significant Philosophy)
– प्रवीण नारायण चौधरी
जबानीक जोश जखन माथ पर सवार रहैछ त लोक केवल इन्द्रिय केर विषय-भोग मे रमण करैत अछि। पुनः भोगक विन्यास सँ जखन जीवन यात्रा प्रभावित होबय लगैत छैक, यानि शरीर अस्वस्थ भेल या कतहु जोरदार धक्का लागल, तखन लोक के मन-मस्तिष्क मे स्वयं सवाल उठय लगैत छैक। ओहि सवाल के जवाब सेहो ओ अपने सँ ताकल करैत अछि। ठीक जेना भोग करबाक विषय मे चुपके-चुपके पाप के प्रवेश मोन मे होइत छैक, ठीक तहिना अपने आत्माक चेतावनी पर सकपका कय लोक सही बाट पर चलबाक संकल्प लेल करैत अछि। ई जे प्रक्रिया छैक से हरेक जीव मे होइत छैक। हर जीव केर जीवन संचालन पद्धति पर नजरि देला सँ उचित-अनुचित बीच मानसिक द्वंद्व आ ताहि मे भिन्न-भिन्न स्थिति-परिस्थिति (देश, काल आ परिस्थिति) अनुसार अध्ययन करय लेल भरपूर सामग्री भेटि जाइछ।
हमरा याद अछि अपन जीवन मे कइएक रूपान्तरणक (transformation) दास्तान (कथा)! एहि प्रक्रिया सँ एखनहुँ छी गुजैर रहल! आर लगैत अछि जे जीवनक अन्त-अन्त धरि ई जारिये रहत। चूँकि अदृश्य आ भावनात्मक दर्शन मे बेस रुचि अछि, आध्यात्मिक स्वाध्याय एवं ताहि सँ प्राप्त निचोड़ यानि अमृत (nectar) केर रसास्वादन सँ आत्मा व एकर कुल १७ गोट चिरकाल धरि संगे यात्रा करनिहार संगी (मन, बुद्धि, ५ कर्मेन्द्रिय, ५ ज्ञानेन्द्रिय आ ५ प्राण) बीच सामंजस्य बैसबय मे काफी सहयोग भेटैछ; तेँ काफी समय सँ स्वाध्याय व लेखन करैत आबि रहल छी।
मनक गति केँ मोमबत्तीक प्रदीप्त लौ (burning flame of candle) जेकाँ कहल गेल छैक कतेको दार्शनिक द्वारा। अहाँ-हम सेहो एहि अनुभव केँ स्वयं बुझि सकैत छी। भयानक हवा-बिहाड़ि (तूफान) मे एहि प्रदीप्त लौ केँ टिकनाय मुश्किल छैक। ठीक तहिना मनक गति केँ एकसमान राखि सकब हम मानव लेल लगभग असम्भव (next to impossible) होइछ। आँखि कहत जे हमरा नीक चीज देखबाक अछि, कान कहत हमरा नीक चीज सुनबाक अछि, तहिना लगभग सब इन्द्रिय केँ अपन भोगक विषय दिश गेनाय स्वभाव (nature) होइछ। कतेको लोकक कर्म करयवला इन्द्रिय यानि हाथ, पैर, मुंह, गुदा आ लिंग केर सेहो आदति खराब भ’ गेल रहैत छैक। एहि तरहें १० टा घोड़ा अपन-अपन रुचि मे रमण करबाक लेल आतुर रहय, ओकर चलते ५ टा प्राण केर गति सेहो अनियंत्रित*, आर मन व बुद्धि केना-केना खराब होइछ एहने सन अवस्था मे सेहो हमरा लोकनि नीक सँ बुझैत छी। दीपक केर लौ जेना सदिखन एक रंग प्रदीप्त रहय ठीक तहिना मन केर गति एकसमान रहबाक चाही, जीवन केर उद्धार सुनिश्चित बुझब।
*प्राण केर नियंत्रण-अनियंत्रण संछिप्त मीमांसा
कखनहुँ नासिका सँ हृदय धरिक प्राणक राजाक ‘प्राण’ केर गति तेज त कखनहुँ मद्धिम त कखनहुँ आर धीरे होयब, पुनः नाभि सँ पैर धरिक प्राण ‘अपान’ मे झुरझुरी कि शिथिलता कि उग्रता लिंग-गुदादिक क्रिया संग पैरहु केर क्रिया सब मे अनियंत्रण, फेर पाचन एवं उत्सर्जन संग शरीर केँ पोषक तत्त्व प्रदान करयवला प्राण ‘समान’ मे समस्या, तहिना ‘उदान’ नाम के प्राण जे कंठ सँ मस्तिष्क धरि मे व्याप्त रहैछ ताहि मे समस्या यानि अनियंत्रण आ तदनुसार जन्म लेबाक योनिक निर्धारण – माने कौआ बनब कि कोयली कि सुग्गर कि गिदर या मनुष्य तेकर निर्णयकर्ता प्राण, ताहि मे समस्या आर ओ प्राण जे सौंसे शरीर मे रहैत अछि ‘व्यान’ ताहि मे समस्या-अनियंत्रण – शरीरक बनावट सेहो हाथोहाथ बुझिये लिअ जे हृदय सँ १०१ नाड़ी, प्रत्येक नाड़ी केर १००-१०० शाखा, आ प्रत्येक शाखा केर ७२,००० उप-शाखा, कुल ७२,७२,१०,२०१ गोट नाड़ी शाखा आ उपशाखा मे रहयवला प्राण ‘व्यान’ होइछ, ताहि मे समस्या – देखू सब कियो, अन्तर्दृष्टि सँ।
आब विराम दैत छी एहि लेख केँ – एहि सोच के संग जे दीपकक लौ जेना नचैत रहैत अछि, हिलैत रहैत अछि, कखनहुँ कम त कखनहुँ बेसी जरैत-बरैत रहैत अछि – तहिना मनक गतिक हाल अछि। बहुत पैग योग-साधना सँ लोक मनक गति केँ नियंत्रित कय सकैत अछि। एहि सहज दर्शन (philosophy) केँ सब कियो जरूर बुझब आ मानव जीवन केँ सफल बना लेब। ऊपर जे ‘उदान’ नामक प्राण अछि ओ जन्मक योनि तय कर्त्ता थिक, से निरपेक्ष भाव सँ कर्म करनिहार केँ मनुष्य योनि देल करैछ, ई अपना सभक शास्त्र-पुराण कहैत अछि। अस्तु! सभक जीवन सफल हुए! ॐ तत्सत्!
हरिः हरः!!


text:
पटना। आब साफ्टवेयर साल्यूशन इ सेहो बताउत जे कोन इलाका मे सड़क क निर्माण क लेल कोन तरह क जमीन कए अधिग्रहण कइल जाइत। निजी जमीन क खाता-खेसरा स गैर मजरुआ जमीन क सब ब्योरा माउस क्लिक करइत भेट जाइत। भारतीय रोड कांग्रेस क दोसर दिन सड़क क निर्माण स जुड़ल एहि तरह क व्यावहारिक पहलु पर कई तरह क प्रेजेंटेशन भेल आ तकनीकी शोध पत्र पढ़ल गेल। देश भरि क राज्य क पथ निर्माण विभाग क सचिव आ अभियंता प्रमुख क बैठक एमओआरटीएच क महानिदेशक निर्मलजीत सिंह क मौजूदगी मे भेल।
तकनीकी प्रेजेंटेशन मे बेंटले सिस्टम इंडिया क जुगल मकवाना एमएक्सरोड साफ्टवेयर पर अपन बात रखलथि। सड़क निर्माण मे कम समय लागे एकरा ध्यान मे राखि बेंटले एहि साफ्टवेयर कए तैयार केलत अछि आ आब एकरा स्थानीय स्तर पर कस्टमाइज्ड कएल जा रहल अछि। एकर माध्यम स इ जानकारी भेट सकत जे फलां इलाका माटी केहन अछि, ओहि ठाम जमीन कतए भेटत या फेर नालीक केहन समस्या अछि। एक_े एतबा जानकारी भेटला स निर्माण कार्य मे कम समय लागत।
आईआईटी, चेन्नई क प्रो. वी राघवन पालिमर मोडिफाइड बिटुमिनस कंक्रीट मिक्सचर पर अपन व्याख्यान देलथि। प्रो. राघवन कहला जे रोड बनबएत काल ओकर लचीलापन पर विशेष रूप स ध्यान देबाक आवश्यकता अछि। एहि स रोड क टूटए क प्रतिशत कम होएत। एकरा लेल इ जरूरी अछि जे पॉलीमर बिटुमिनस कए उपयोग कएल जाए। रमेश मिधनथाया बायो एंजाइन स्टेबलाइज लेटरिक स्वायल एज ए हाइवे मेटेरियल विषय पर अपन शोध पत्र पढ़ला। श्री रमेश कहला जे रोड बनाब स पहिने माटी मे टेराजाइम मिला देब स रोड मजबूत बनत आ पत्थर सेहो कम लागत। एहि स रोड क लागत कम भ जाएत। सी नागेश्वर राव, वर्गीज जार्ज आ आर रविशंकर सड़क निर्माण क लेल माटी जांच क नव तकनीक पर अपन बात कहलथि।
एलआर कडियाली आ टीवी शशिकला अपन प्रजेंटेशन क माध्यम स इ बात रखला जे पथ निर्माण मे ठीक कंक्रीट क उपयोग कएल जाए त पंद्रह प्रतिशत डीजल बचाउल जा सकत अछि। पुल क नव तकनीक पर सेहो तकनीक सत्र क दौरान चर्चा भेल। डा. वीसी राय सेकेंड विवेकानंद ब्रिज प्रोजेक्ट आन एनएच-2 नियर कोलकाता शीर्षक स अपन बात रखला।


text:
छह दशक तक विभिन्न कारण स देश मे भेल असंतुलित विकास आइ राज्यक विभाजन करबा लेल सरकार कए मजबूर क रहल अछि। मुदा जाहि प्रकार स मांग उठाउल जा रहल अछि आ सरकार कार्रवाई क आश्वासन द रहल अछि ओ देश लेल खतरनाक अछि। राज्यक विभाजन नहि बल्कि ओकर पुनर्गठक हेबाक चाही। आइ नव राज्यक संग-संग पुरान राज्यक परिसीमन सेहो आवश्यक अछि।
कुमुद सिंह
तेलंगाना क बहाने देश मे एक बेर फेर नव राज्यक लेल आंदोलन तेज भ गेल अछि। छोट राज्यक पक्ष मे जेतबा लोक सामने आयल, ओतबे ओकर खिलाफ मे सेहो। सरकारक दुविधा अछि जे ओ केकर मांग कए जायज आ केकर मांग कए नाजायज ठहरा आगूक कार्रवाई करे। सबस पैघ सवाल इ अछि जे एहि स पहिने जे राज्यक गठन भेल ओकर एकटा आधार तय छल। शुरू मे भाषाक आधार पर राज्यक निर्माण भेल, मुदा बाद मे विकासक आधार पर राज्यक निर्माण कैल गेल। झारखंड आ छत्तीसगढ़क गठन एहि आधार पर भेल। तेलंगाना संग दुविधा इ अछि जे एकर आधार एहन अछि जाहि आधार पर अगर एकर गठन भेल त देश मे कम-स-कम नौ टा नव राज्यक गठनक रास्ता साफ भ जाइत। तेलंगानाक गठन एक प्रकार स दूध मे स छाली निकालब जेकां अछि। मुदा झारखंड, छत्तीसगढ़ आ उत्तराचंल गठन ओहि दूध स भेल जेकर छाली त बिहार, मध्यप्रदेश आ उत्तरप्रदेश खा लैत छल, मुदा दूध ओहिना कए ओहिना रहि जाइत छल। छोट राज्यक पक्ष मे एकटा मजबूत तर्क इ देल जाइत अछि जे एहि मे प्रशासनिक तौर पर सक्रियता बेसी रहैत अछि। विकासक एकरुपता रहैत अछि आ विकासक लेल सरकार बेसी जिम्मेदार होइत अछि। इ सोच कई सालक अनुभवक बाद विकसित भेल अछि। आइ हरियाणा आ हिमाचल प्रदेश एकर उदाहरण अछि। मुदा पिछला नौ सालक अनुभव पिछला तीन दशकक अनुभव पर सवाल उठा देलक अछि। आखिर झारखंड बनला स की भेल। एकटा मुख्यमंत्रीक पद बढ़ल, एकटा प्रशासनिक बोझ बढ़ल आ लूट जारी रहल, लूटनिहार बदलि गेल। झारखंड स किछु नीक स्थिति छत्तीसगढ़ क कही सकैत छी। ओना ओहि ठाम सेहो माओवादी हिंसा बेकाबू भ चुकल अछि। आ राज्य प्रशासन कईटा क्षेत्र स गायब अछि। छोट राज्यक कतार मे एकरा सब स पुरान गोवा अछि, जाहि ठाम आइ धरि राजनीतिक स्थिरता नहि भ सकल अछि।
सवाल अछि छोट राज्य किया आ केकरा लेल। छोट राज्य नीक प्रशासन लेल, विकास लेल या फेर एहन नेता लेल जे पैघ राज्य मे विधायक बनबा योग्य नहि रहबाक कारण छोट राज्य मे मुख्यमंत्री बनबाक चाह रखैत छथि। निश्चित रूप स आइ अधिकतर राज्यक मांग नीक प्रशासन या विकासक चाहत लेल नहि भ रहल अछि। मांग करनिहार नेता या त संसद या विधानसभा मे नहि छथि या फेर अपन पार्टी मे अलग-थलग छथि। किछु एहनो नेता छथि जिनका इ आभास अछि जे पैघ राज्य मे ओ कहियो मुख्यमंत्री नहि बनि सकताह।
आइ देश जाहि ठाम ठार अछि, केंद्र लग दोसर राज्य पुनर्गठन आयोग बनेबाक अलावा कोनो आओर बाट नहि बचल अछि। देशक विकास लेल समग्र विकास जरूरी अछि। एहन मे राज्यक सीमा फेर स निर्धारित करब समयक मांग अछि। जे विभाजन पहिने भेल ओकरा पर फेर स विचार हेबाक चाही। देशक हित मे किछु काटल जाए, त किछु जोड़ल जाए। आधार चाहे भाषा हुए या विकास, मुदा एतबा जरूर तय हुए जे राज्यक गठन मात्र एकटा आओर मुख्यमंत्री लेल नहि हेबाक चाही।
राज्य गठन क आधार भाषा, विकास क संग-संग एकटा निश्चित भुगोल सेहो राखल जेबाक चाही, जाहि स अत्यधिक छोट या हिसाब स बेसी पैघ राज्य देश मे नहि हुए। इ एकटा अजीब सन कतार लगैत अछि जाहि मे उत्तरप्रदेश आ महाराष्ट्रक मुख्यमंत्रीक बगल मे गोवाक आ उत्तराखंडक मुख्यमंत्री बैसल रहैत छथि। सवाल अछि छोट राज्य झारखंड धनी अछि, मुदा ओकर जनता गरीब आ देश मे सबस पैघ राज्य भेलाक बावजूद उत्तरप्रदेशक विकास देश मे सबस बेसी असंतुलित अछि। पूर्वांचलक इलाका कए देखि अहां गाजियाबादक इलाकाक कल्पना तक नहि करि सकैत छी। मेरठक कोनो मुकदमाक सुनवाई लेल अहांकए इलाहाबाद क बाट नापब मजबूरी अछि। बुंदेलखंडक इलाका जतय अपन गरीबी लेल आर्थिक पैकेजक भीख मांगि रहल अछि, ओहि राज्यक एकटा दोसर इलाका मे देशक सबस विकसित परिवहन मेट्रोक विकास लेल योजना बनि रहल अछि। जाहि राज्यक एकटा अंचल आइ पगडंडी कए सड़क कहबा लेल मजबूर अछि, ओहि राज्य मे आठ आ सोलह लेनक सड़क बनि रहल अछि। कहबाक अर्थ इ अछि जे एहन असंतुलित विकास जाहि राज्य मे अछि ओकर अगर बंटबारा नहि भेल त ओहि ठाम एकटा नव प्रकारक समस्या उत्पन्न भ सकैत अछि, जेकर कल्पना सरकार नहि करि पाबि रहल अछि।
एहन मे बिहारक मुख्यमंत्री क इ सुझाव सेहो महत्वपूर्ण अछि जे नव राज्यक गठन स बेहतर विकल्प राज्यक परिसीमन अछि। जाहि स बहुत समस्याक बिना नव प्रशासनिक आ विधायीक ढांचा तैयार केने निराकरण भ सकैत अछि। विकासक नजरि स देखल जाए त झारखंडक नौ सालक अनुभव कहि रहल अछि जे एहि स बेहतर छल जे बिहार मे छल। भाषाक नजरि स देखल जाए त पूर्वांचलक एकटा पैघ हिस्सा भोजपुरी बजैत अछि, जे लखनऊ स बेसी पटनाक नजदीक बुझाइत अछि। सांस्कृतिक रूप स सेहो इ इलाका बिहार स जुड़ल अछि। महाराष्ट्र आ पंजाब मे जखन बिहारी संबोधन होइत अछि तखन एहि इलाकाक लोक सेहो एहि मे शामिल रहैत छथि। ताहि लेल राज्य पुनर्गठक मे उत्तरप्रदेश एहि इलाका कए नव राज्य बनेबा स नीक रहत जे एकरा बिहार स जोड़ल जाए। कुल मिला कए कहल जा सकैत अछि जे कए एकबेर फेर पटेल सन गृहमंत्रीक जरूरत अछि, जे रातिक अनहार मे नहि बीच दोपहरिया मे राज्य पुनर्गठक प्रक्रिया शुरू करबाक घोषणा करथि।


text:
सामुदायिक सूचना प्रविधि केन्द्रके उद्घाटन
पहुरा समाचारदाता
हसुलिया, २८ कार्तिक । कैलारी गाउँपालिका वडा नम्बर ८ वडा कार्यालयमे बिफेक रोज सामुदायिक सूचना प्रविधि केन्द्रके उद्घाटन करल बा ।
कैलारी गाउँपालिकाके अध्यक्ष लाजुराम चौधरी एक कार्यक्रमके बीच केन्दके उद्घाटन करल हुइट । क्यानडा सरकार, सेसी नेपालके सहकार्य ओ ग्राम विकास अनुसन्धान केन्द्र (आरडीआरसी) के आर्थिक सहयोगमे उ वडामे सामुदायिक सूचना प्रविधि केन्द्र स्थापना करल हो ।
वडाध्यक्ष दुःखीराम कठरियाके अध्यक्षतामे हुइल उद्घाटन कार्यक्रममे सेसीके क्षेत्रीय कार्यक्रम संयोजक महेन्द्र शाही, आरडीआरसीके अध्यक्ष दीर्घराज उपाध्याय, जिल्ला संयोजक ठाकुर करियाप्रधान, राजनीतिक दलके प्रतिनिधि, कर्मचारी, स्थानीय भलमन्सा, बुद्धिजीवी लगायतके उपस्थिति रहल रहे ।
सामुदायिक सूचना प्रविधि केन्द्रके स्थापनासे स्थानीय सरकारके गतिविधिके बारेमे नागरिकहे सूचना प्राप्त कैना सहज हुइना जनाइल बा । ओस्टेक करके, स्थानीय सरकारके सक्कु डाटा डिजिटाइज्ड हुइनाके साते अपडेट हुइना ओ स्थानीय सरकारहे पारदर्शी बनैना सहयोग पुगैना बटाइल बा ।
‘अब स्थानीय सरकारके गतिविधिके बारेमे अनलाइन, अफलाइन ओ भौतिक रुपमा सूचना प्राप्त करे सेक्जाई’, आरडीआरसीके जिल्ला संयोजक करियाप्रधान कहलै ।’ ‘यैसिन सुविधासे नागरिक ओ स्थानीय सरकारबीचके दूरी कम हुके सम्बन्ध बह्री ।’ सामुदायिक सूचना प्रविधि केन्द्रके स्थापनासे दूरदराजमे रहल महिला तथा सीमान्तकृत वर्गके सूचनामे पहुँच बह्रना करिया प्रधानके कहाई रहे ।
स्थानीय सरकारके गतिविधिहे पारदर्शी ओ युग सुहैटी प्रविधिमैत्री बनाइक लाग आरडीआरसीसे धनगढी उपमहानगरपालिका ओ कैलारी गाउँपालिकामे काम करटी आइल बा ।
सम्बन्धित समाचार


text:
छठि परमेश्वरी
प्रकृतिसऽ उपरि पराप्रकृति, पराप्रकृतिसऽ उपरि षष्ठी माता छथि। सैह षष्ठी माता हमरा लोकनिक छठि परमेसरी थिकीह।
आदिशक्तिसऽ (१) परब्रह्म, (२) वृहत् विष्णु, (३) सदाशिव, (४) महागौरी, (५) महासरस्वती आ’ (६) महालक्ष्मी प्रकट भेलथि, तेँ से आदिशक्ति षष्ठीमाता कहबैत छथि।
उक्त षष्ठ संतति सहस्त्रदलकमलपर आसीन षष्ठीमाताकेँ प्रार्थना करैत अपन समस्या राखल करैत छथि। सर्वसमस्याक निदानार्थ छठि परमेसरीक सक्रियता निरंतर बनल रहैत छनि।
छठि परमेसरीक शीर्षसऽ आकाश, नासिकासऽ वायु आ’ तृतीय नेत्रसऽ सूर्यक प्राकट्य अछि, से सभ घटना तऽ षष्ठीक उपरांत वैवस्वत मन्वंतरमे प्रारंभ भेल आ’ चलैत आबि रहल अछि।
तेँ षष्ठी तिथिक सायंकालीन अर्घ्य छठि परमेसरीकेँ आ’ सप्तमी तिथिक प्रात:कालीन अर्घ्य छठि परमेसरी सहित प्रगटित सूर्यकेँ अर्पित कयल जाइत छनि।
छठि परमेसरी सर्वत्र व्याप्त छथि, तेँ तऽ दशो दिशामे छथि।
छठि परमेसरी आद्या पराप्रकृति सर्वगुणमयी गुणातीता दशमहाविद्या साक्षात् सच्चिदानन्द स्वरूपिणी छथि।
आद्या पराप्रकृतिक प्राकट्य सूर्यक प्राकट्यकेर पहिलुक घटना थिक, तेँ पश्चिम प्रतीचीमुहेँ छठि परमेसरीकेँ अर्घ्य अर्पित करैत छी। प्रातः प्राचीसऽ सूर्य उगैत छथि, तेँ उदयकालीन अर्घ्य प्राचीमुहेँ छठि परमेसरी सहित सूर्यकेँ अर्पित कयल जाइत छनि।
जेँ सर्वत्र छठि परमेसरी छथि, तेँ प्रतीची आ’ प्राचीमे सेहो छठि परमेसरीक पहिचान करैत छी।
अस्ताचलगामी सूर्यकेँ अर्घ्य नहि अर्पित कयल जाइत छनि।
मायक संग दिनकर दीनानाथ सप्तमीक भोरमे अर्घ्य स्वीकार करथु।
पराप्रकृति षष्ठी सदा सर्वदा सर्वदिशासऽ अर्घ्यस्वीकार करथु।
प्राची दिशासऽ प्रतीचीकेँ अर्घ्य समर्पित छनि, ताहि अर्घ्यकेँ छठि परमेसरी स्वीकार कऽ लेथु।
छठि परमेसरीक कृपा सबहक उपरि अछि।
लेखक:
पूर्णेन्दु कुमार झा


text:
सत्यकथा
– प्रवीण नारायण चौधरी
दृढ़ विश्वास
जखन चमत्कार सँ साक्षात्कार करब त अहाँक विश्वास दृढ़ होबय लागत।
एक बालक केँ सुतला उपरांत पहिल निन मे डरावना सपना आबय आ ओ बहुत घबराहट सँ उठिकय कानय लगैत छल। ई तखनहि होइक जखन ओ अपन महान आस्थावान पिता सँ अलग भ बाहर कतहु असगर मे सुतय। काफी समय धरि परेशान रहल। एक बेर ई बात अपन पिता सँ कहलक जे ओकरा असगर सुतला पर विचित्र सपना अबैत छैक आ ओ बहुत डरा जाइत अछि। एक बेर कोनो छत पर सुतल रहय ओतय सपना एलय आ घबराहट मे ओ भागल आ छत सँ नीचाँ कूदि गेल। हालांकि ओहि दिन ओकरा कोनो खास चोट नहि लगलैक लेकिन एहिना होइत रहला पर कहियो जोखिम बढ़ि सकैत अछि। पिता विहँसैत ओकर माथ पर हाथ फेरि कहलखिन्ह जे घबरेबाक काज नहि छैक, एकर उपचार हुनका पता छन्हि।
बालक केँ अपन पिताक स्नेह, स्पर्श आ साया (संग) काफी प्रेरणा दैत छलैक। ओ बेसीकाल अपन पिताक अंक लागि सुतल करय। पिताक अंगवस्त्र तक सँ ओकरा एतेक स्नेह रहैक जाहि सँ ओ अत्यन्त सन्तुष्ट आ सुदृढ़ भ’ गेल करय। पिताक संग डरावना सपनाक मादे कहिकय ओ आश्वस्त भ’ गेल जे ओ निश्चित एहि बीमारीक निदान ताकि देता। पिता कहलखिन जे आइ तूँ असगरे मे सुतिहें कतहु आ हम एकर इलाज कय देबौक। ओ तहिना कयलक। पहिले निन सपना देखय लागल आ डराकय उठल, लेकिन आइ ओकरा लग तत्क्षण पिता उपस्थित छलखिन। पिता केँ बुझय मे आबि गेलनि जे बच्चा मे ई डर पैसि गेल छैक जे जखन-जखन पिता सँ अलग रहैत छी तखन-तखन ई डरावना सपना आयल करैत अछि। आइ उठिते देरी पिता पुनः विहँसैत ओकरा बुझेलखिन, कहलखिन जे आब जहिया कहियो असगरे सुतिहें त दू बेर कम सँ कम ‘सीताराम सीताराम’ कहिकय सुतिहें। आर, जँ कहियो निन टूटि जाउ राति-बिराति त निरन्तर ‘सीताराम सीताराम’ नाम जप करैत रहिहें। ओ एहि विधि केँ अपना लेलक आ निर्भय बनि गेल।
अहाँ विश्वास करू – उपरोक्त मंत्र ओहि बालक केँ नहि मात्र एक डरावना सपना सँ निर्भय बना देलक बल्कि पिताक कहल एक-एक बात केँ ओतबे गहींर आस्था संग विश्वास करबाक लेल सेहो सुदृढ़ सुसंकल्पित बना देलक। आर एहि तरहें जीवनक अनेकों मोड़ पर अपन पिताक आस्था मे पूर्ण विश्वास राखि ओ बढ़ैत रहल।
एहि प्रसंग मे हम एकटा बात आर जोड़य चाहब। पिताक स्थान पर परमपिता परमेश्वर केर भान (अनुभूति) जँ बालकक स्थान पर हम मनुष्यजन राखब आरम्भ कय देब त ई मानव तन ओ जीवन अवश्य सफल, सक्षम आ सुदृढ़ बनत। अस्तु! आस्तिकता एहि लेल मानव समाज केँ सद्मार्गक मार्गदर्शन करयवला कहल जाइत अछि। हमरा बुझाइत अछि जे हरेक आस्थावान लेल ई बुझब आ आत्मसात करब बहुत सहज होयत कारण एहि तरहक समान अनुभव सभक जीवन मे होइते टा अछि। ॐ तत्सत्!! ढुलमुल रवैया आ कमजोर विश्वास मानव केँ असफल, खिन्न आ अवसादग्रस्त बना दैत अछि। तेँ ठानि लिअ जे अपन विश्वास सदिखन दृढ़तापूर्वक स्थापित करी। एक बेर जखन परमपिताक शरण मे स्वयं केँ राखि देलहुँ तखन फेर कोनो तरहक चिन्ता स्वयं नहि कय ओहि चिन्तामणि केँ चिन्ता करय लेल छोड़ि निर्भय जीवन जियैत रहू।
हरिः हरः!!


text:
सहरसा । सहरसा ग्रुप क बैनर तर आयोजित भ रहल कोशी फिल्म फेस्टिवल क दोसर आयोजनक घोषणा क देल गेल। कोशी फिल्म फेस्टिवल क संयोजक आनंद झा कहला अछि जे एहि साल कोशी फिल्म फेस्टिवल क आयोजन दुर्गापूजा आ छठ क बीच होएत। इ आयोजन 30-31 अक्टूबर कए सहरसा मे होएत। रविदिन एफ.वाई.आई मे आयोजित प्रेस बैसार मे श्री झा कहला जे पाबनि-तिहार लेल लोक सब गाम अबैत अछि, एहि दौरान एकर आयोजन स प्रवासी सब सेहो एहि मे शामिल हेताह। ओ कहला जे गत वर्ष सहरसा मे कोशी फिल्म फेस्टिवल क एतिहासिक आयोजन कैल गेल। फिल्म फेस्टिवल मे जतय 18 बेहतरीन फिल्मक स्क्रीनिंग भेल ओतहि क्षेत्र क निर्माता-निर्देशक आ पैघ – छोट परदा क कलाकार कए आमंत्रित कैल गेल छल। फेस्टिवल मे पंकज झा, नवनीत झा, मनीष सिंह राजपूत, श्रीराम यादव, विपुल आनंद, अमिय कश्यप, मनोज श्रीपती, रजीनकांत पाठक, अमृत सिन्हा आदि अनेक फिल्म निर्माता क शामिल भेल छलाह। सहरसा मे फिल्म क प्रति सकारात्मक माहौल बनल छल। कोशी फिल्म फेस्टिवल क आयोजन क्षेत्र मे फिल्म निर्माता कए आकर्षित केलक अछि।
फिल्म फ्रीवे क माध्यम स आमंत्रित कैल गेल अछि फिल्म
आयोजन स जुडल इ’समाद फाउंडेशनक प्रबंध संपादक सुनील कुमार झा कहला जे एहि साल फिल्म फेस्टिवल मे फिल्म मंगेबा लेल सबस चर्चित माध्यम फिल्म फ्रीवे क चुनाव भेल अछि। एहि माध्यम स फिल्म आमंत्रित कैल गेल अछि। जाहि स देश-विदेश स फिल्म एबाक उम्मीद अछि। हिंदी आ मैथिली क आलावा अन्य भारतीय भाषा क फिल्म सेहो आमंत्रित कैल गेल अछि, बशर्ते ओकर सबटाइटिल हिंदी मे हो । एखन धरि कुल 24टा फिल्म प्राप्त भेल अछि। फिल्म क एंट्री क अंतिम तारीख 30 सितंबर अछि। 30 सितंबर तक प्राप्त फिल्म मे स ज्यूरी क द्वारा चयनित फिल्म क प्रदर्शन कैल जायत। सुनील कहला जे एहि बेर कोशी फिल्म फेस्टिवल मे दर्शक नीक सिनेमा क आनंद ल सकताह।
क्षेत्र क कलाकार कए भेटत मंच
फिल्म फेस्टिवल मे फिल्म क प्रदर्शन क आलावा स्थानीय कलाकार क प्रस्तुति सेहो मुख्य आकर्षण होएत। विदित हो जे गत वर्ष कोशी फिल्म फेस्टिवल मे जाहि कलाकार द्वारा प्रस्तुति देल गेल हुनका स्थानीय आ देश स्तर पर पहचान भेटल। एहन मे कोशी फिल्म फेस्टिवल क आयोजन मे स्थानीय कलाकार कए मंच देबा जिम्मेदारी बनैत अछि। एहि बेर ग्रामीण क्षेत्र स सेहो प्रतिभा कए आमंत्रित कैल जायत।
कोशी फिल्म फेस्टिवल क मंच स भेटत मेरिट अवार्ड
विदेश मे स्थापित सैफ श्री आशीष झा कोशी फिल्म फेस्टिवल टीम स संपर्क केलथि अछि आ कहला अछि जे जे.झा.मेरिट अवार्ड क तहत कोशी फिल्म फेस्टिवल क मंच स एकटा चयनित प्रतिभावान छात्र कए रू 5000/- क मेरिट अवार्ड आ प्रशस्ति पत्र प्रदान कैल जाएत।
फिल्म राइटिंग तथा मोबाइल फिल्म मेकिंग वर्कशाप पर विचार
सुनील कहला जे एहि बेर सहरसा मे फिल्म राइटिंग आ मोबाइल फिल्म मेकिंग वर्कशाप क आयोजन पर सेहो विचार भ रहल अछि। एहि वर्कशाप मे फिल्म क लेखक द्वारा फिल्म क कहानी लिखबाक हुनर सिखाउल जायत। ओतहि मोबाइल स केना फिल्म बनाउल जा सकैत अछि एहि पर सेहो वर्कशाप मे गुर बताउल जायत। प्रतिभागी के स्थानीय लोकेशन पर मोबाइल स बनल चयनित फिल्म क प्रदर्शन एहि आयोजन मुख्य आकर्षण रहत। एकरा लेल विप्लव विशाल कई गोटा स संपर्क क रहल छथि।
सहरसा ग्रुप क एडमिन साकेत आनंद कहला जे विगत 8 साल स सहरसा ग्रुप सहरसा क निवासी आओर प्रवासी कए जोड़बाक कार्य क रहल अछि। लगातार 4 वर्ष सहरसा ग्रुप मिलन समारोह क आयोजन क बाद वर्ष 2018 मे कोशी फिल्म फेस्टिवल क नींव रखलक,जेकरा खूब समर्थन भेटल। एहि तरह क आयोजन हमर सबहक सामाजिक जिम्मेदारी अछि।
आयोजन क तैयारी पर विचार करबा लेल एकटा बैसार सेहो भेल अछि जाहि मे साकेत आनंद, आनंद झा, सुनील कुमार भानु, अमन पराशर, दीपक कुमार झा, अजय कुमार,कुणाल, अश्विनी कुमार, विनय कुमार, कुमार विक्रमादित्य, अमरेंद्र कुमार, अमरज्योति जयसवाल, अनुज कुमार, मनीष कुमार, शुभम भारती, रौशन झा, शालिनी सिंह, मयंक कुमार, बिपिन कुमार सिंह, दिलीप कुमार, अविजित आनंद, रौशन कुमार भगत आ अन्य कई गोटे उपस्थित छलाह।


text:
लमही नगरपालिका
लमही नगरपालिका नेपालक मध्य-पश्चिमाञ्चल विकास क्षेत्र अन्तर्गत राप्ती अञ्चलमे दाङ जिलाम अवस्थित एक नगरपालिका छी।[२][३] स्थानीय विकास मन्त्रालय थपेत ६१ टा नयाँ नगरपालिका थप दाङ जिलामे चौलाही आर सोनपुर ई २ गाउँ विकास समितिसभक समेटक लमही नगरपालिका घोषणा केनेए छल।[३][४] लमही नगरपालिकाको केन्द्रभने लमही बजारम रहल अछि।[२] नगरपालिकाक घोषणा आर क्षेत्रविस्तारसँगै मुलुकम १ महानगरपालिका, ११ उपमहानगरपालिका, १ सय ७९ नगरपालिका आर ३ हजार २ सय ७८ गाविस कायम भेल छल। नयाँ नगरपालिका थपके बाद नेपालक सहरी जनसंख्याको प्रतिशत ३६ दशमलव ८ पुगल अछि ।[४]
जनसङ्ख्या[सम्पादन करी]
लमही नगरपालिका साविकका चौलाही आर सोनपुर गाविससभ मिलक बनल अछि। तहिना राष्ट्रिय जनगणना २०६८ अनुसार ई २ गाविससभक जनसंख्याक जोडी लमही नगरपालिकाक कूल जनसङ्ख्या ३४,२८५ होएत अछि।[१]
सन्दर्भ सामाग्रीसभ[सम्पादन करी]
- ↑ १.० १.१ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ २.० २.१ "स्थानीय प्रशासन र सामुदायिक विकास कार्यक्रम", स्थानीय विकास मन्त्रालय, मंसिर, अन्तिम पहुँच मंसिर २०७१।
- ↑ ३.० ३.१ "६१ नयाँ नगरपालिका घोषणा", हिमाल खबरपत्रिका, १६ मंसीर २०७१, अन्तिम पहुँच १६ मंसीर।
- ↑ ४.० ४.१ "फेरि थपिए सात उपमहानगर, ६१ नगरपालिका", नागरिक दैनिक, नागरिक दैनिक, १७ मंसिर, २०७१, अन्तिम पहुँच १७ मंसिर।


text:
सौमित्र रॉय
देशक लोकतंत्र क सबसे करिया अध्याय यानी इमरजेंसी कए आय 44 साल भए गेल । 25 जून 1975 क आधा राति कए देश भरि मे अभिव्यक्ति क आज़ादी छीन लेल गेल छल । हमरा पता नहि, केतबा क इ गप याद होएत, मुदा हमरा अपन पिताजी क उदास चेहरा आइयो याद अछि, जखन अगिला 5 दिन ओ अखबार क दफ्तर नहि गेल छथि ।
इलाहाबाद हाईकोर्ट चुनाव मे सरकारी संसाधन क इस्तेमाल आओर सरकारी कर्मचारी क मदद लेबय जेहन 14टा आरोप मे से 2टा पर इंदिरा गांधी कए अयोग्य ठहरा देने छल । रायबरेली से हुनकर निर्वाचन अवैध ठहराओल गेल ।
बीजेपी क अखैन 303टा सांसद अछि और NDA क 353टा, मुदा इंदिरा 352टा सांसद क बहुमत से चुनिकए आएल छलीह । तखनो इलाहाबाद हाईकोर्ट चुनाव आयोग क पाले मे गेंद डलबाक बजाय अपन फैसला सुना देलक । मोदी पर सेहो बनारस क रैली मे जरूरत से बेसी खर्च करबाक आरोप लागल छल । मुदा भेल की ? कोर्ट कोनो कार्रवाई केलक ? मोन राखब ।
अभिव्यक्ति क आज़ादी पर खतरा आइयो धरि ओतबे अछि, बल्कि ओहि से आर बेसी । खाली अभिव्यक्तिये टा नहि, खानपान, पहनावा आओर विचारधारा क लकए सेहो बंदिश बढ़ि रहल अछि । अभिव्यक्ति क आज़ादी कए लोकतांत्रिक दर्जा देबाक देबय लेल मारिते रास संस्था सत्ता क संग अछि । त सत्ता कए ऐना देखाबय वला आवाज़ कए दबेबा क लेल आब खुलिकए राजनीतिक विरोध नहि होएत, किएक आब लोकतंत्र मे विपक्ष बचले नहि अछि ।
इमरजेंसी कए इंदिरा अनुशासन पर्व कहने छलीह । आब सरकारक मनमाफिक एहि कथित अनुशासन कए देशक सुरक्षा से जोड़िकए देखल जा रहल अछि ।
सरकारक सभटा अंधेरगर्दी कए कतहुँ देश, सम्प्रदाय, सुरक्षा आओर कतहुँ धर्मक नाम पर न्यायोचित ठहरा देल जा रहल अछि ।
देशक 130+ करोड़ अवाम आब एकरा बर्दाश्त करब सीख लेने अछि । किछु छुटपुट आवाज़ सोशल मीडिया पर सेहो उठैत अछि आओर हेराय जाएत अछि ।
इंदिरा गांधी से लकए 2019 तक किछु नहि बदलल । जों बदलल अछि त उ मूल्य अछि, जाहि पर देशक लोकतंत्र कए ठाढ़ हेबाक चाही छल । एहि बदलाव कए समाज सेहो स्वीकार कए लेने अछि । नहि त दागी आओर आपराधिक पृष्ठभूमि क नेता जीतिकए नहि आबतिए । फेर कोन मुँह से हम रेप आओर भ्रष्टाचार पर रोक लगेबाक बात करैत छी ?
आब सत्ता, यानी ताक़त जे कहत वैह दुहराबए पड़त, नहि त उधर या इधर क गप होएत । राम आओर वंदे मातरम त एकटा बहाना अछि । सरकार कए आंगुर देखाएब यानी सत्ता कए ललकारब ।
ई सबसे सुविधाजनक स्थिति अछि । अहाँ सत्ताक संग भए जाएब त फेर अहांक सभटा फायदा भेटय लागत ।
भक्तों कए यैह नीक लगैत अछि । खुद कए बहुसंख्यक मानिकए ताक़तवर बननाय सेहो सत्ते त अछि ।
इमरजेंसी से पहिने इंदिरा कए दुर्गा कहल गयल छल । 71क जंग जीतबा क बाद । मोदी त खाली एयर स्ट्राइके केने छलथि । मुदा तखन ज़मीनी मुद्द छल आओर एहि पर जेपी क संग संघ सेहो ठाढ़ छल ।
आय ज़मीनी मुद्दा गायब अछि । आओर संघ केकर साथ ठाढ़ अछि ? सोचिकए देखब ।
फेर विकल्प की अछि ? आब त समूचा विपक्ष लकवाग्रस्त भकए अन्हार मे अछि । केकरो पास कोनो विजन नहि । लिहाज़ा जमीन पर कोनो आंदोलन सेहो नहि देखाबैत अछि । किछु संगठन क आवाज़ नक्कारखाने मे तूती जेहन गुँजैत अछि ।
ई 1975 क आपातकाल से सेहो पैघ स्थिति अछि, जखन कतहूँ त विरोध छल । चाहे ओ जेपी ही किएक नहि होए । अवाम कए ई त पता छल जे कांग्रेस कए ओकर गलती क सज़ा देनिहार नेता अछि, फेर चाहे ओ जेले मे किएक नहि होए ।
आब सबकए पेट भरल अछि । सड़क पर उतरबा लेल कियो तैयार नहि अछि । केकरो फिक्र नहि । उधर सत्ता बेफिक्र अछि । ओकरा कोनो डर नहि, किएक तमाम संस्था ओकर संग अछि । मुदा जों सत्ता कए आँगा कोनो खतरा आनि पड़ल त विरोध क बगैर तखन क इमरजेंसी क साया आओर गहिर होएत ।
इ लेखक अपन निजी राय अछि ।


text: डाकूरौहिणेय मगध देशमे अशोकक पिता बिम्बिसारक राज्य छल। संपूर्ण शांति व्याप्त छल मुदा एकटा डाकू रौहिणेयक आतंक छल।ओकर पिता रहय डाकू लौहखुर। मरैत-मरैत ओ’ कहि गेल जे महावीर स्वामीक प्रवचन नहि सुनय आ’ जौँ कतओ प्रवचन होय तँ अप्पन कान बन्द क’ लय, अन्यथा बर्बादी निश्चित होयत। रौहिणेय मात्र पाइ बला के लुटैत छल आ’ गरीबकेँ बँटैत छल,ताहि द्वारे गामक लोक ओकर मदति करैत रहय आ’ ओ’ पकड़ल नहि जा सकलछल। एक बेर तँ ओ’ अप्पन संगीक संग वाटिकामे पाटलिपुत्रक सभसँ पैघ सेठक पुतोहु मदनवतीक अपहरण कय लेलक, जखन ओकर पति फूल लेबाक हेतु गेल रहय। जखन ओकर पति आयल तँ रौहिणेयक संगी ओकरा गलत जानकारी दय भ्रममे दय देलकैक। ओकरा बाद सुभद्र सेठक पुत्रक विवाह रहय।बराती जखन लौटि रहल छल तखन रौहिणेय सेठानी मनोरमाक भेष बनेलक आ’ ओकर संगी नर्त्तक बनि गेल।नकली नर्त्तक जखन नाचय लागल, तखन रौहिणेय भीड़मे कपड़ाक साँप चूड़ि देलक। रौहिणेय गहनासँ लदल वरकेँ उठा निपत्ता भय गेल। राजा शहरक कोतवालकेँ बजेलक।ओ’ तँ रौहिणेयकेँ पकड़बामे असमर्थता व्यक्त कएलक,आ’ कोतवाली छोड़बाक बातो कएलक। मंत्री अभयकुमार पाँच दिनमे डाकू रौहिणेयकेँ पकड़ि कय अनबाक बात कहलक। राजा ततेक तामसमे छलाह जे पाँच दिनका बाद डाकू रौहिणेयकेँ नहि अनला उत्तर अभयकुमारकेँ गरदनि काटि लेबाक बात कहलन्हि। डाकू रौहिणेयकेँ सभ बातक पता चलि गेल छलैक।अभयकुमार जासूस सभ लगेलक। रौहिणेयकेँ मोनमे अयलैक जे सेठ साहूकार बहुत भेल आब किए नहिराजमहलमे डकैती कएल जाय। ओ’ राजमहल रस्ता पर चलि पड़ल। रस्तामे वाटिकामे महावीरस्वामीक प्रवचन चलि रहल छल। रौहिणेय तुरत अपन कान बन्द कए लेलक। मुदा तखने ओकरा पैरमे काँट गरि गेलैक। महावीर स्वामी कहि रहल छलाह-“देवता लोकनिकेँ कहियो घाम नहि छुटैत छन्हि।हुनकर मालाक फूल मौलाइत नहि अछि,हुनकर पैर धरती पर नहि पड़ैत छन्हि आ’ हुनकर पिपनी नहि खसैत छन्हि। “ तावत रौहिणेय काँट निकालि कान फेर बन्न कए लेलक आ’ राजमहलक दिशि चलि पड़ल।राजमहलमे सभ पहड़ेदार सुतल बुझाइत छल।मुदा ई अभयकुमारक चालि रहय।ओकर जासूस बता रहल रहय जे डाकू नगर आ’ महल दिशि आबि रहल अछि। जखने ओ’ महलमे घुसैत रहय तँ पहरेदार ललकारा देलक। ओ’ छड़पिकय कालीमंदिर मे चलि गेल। सिपाही सभ मंदिरकेँ घेरि लेलक। ओ’ जखन देखलक जे बाहरसँ सभ घेरने अछितँ सिपाहीक मध्यसँ मंदिरक चहारदिवारी छड़पि गेल।मुदा ओतहु सिपाही सभ छल आ’ ओ’ पकड़ल गेल। राजा ओकरा सूली पर चढ़ेबाक आदेश देलकैक।मुदा मंत्री कहलन्हि जे बिना चोरीक माल बरामद केने आ’ बिना चिन्हासीक एकरा कोना फाँसी देल जाय।रौहिणेय मौका देखि कय गुहार लगेलक जे ओ’ शालि गामक दुर्गा किसान छी,ओकर घर परिवार ओहि गाममे छैक।ओ’तँ नगर मंदिर दर्शनक हेतु आयल छल,ततबेमे सिपाही घेरि लेलकैक। राजा ओहि गाममे हरकारा पठेलक,मुदा ग्रामीण सभ रौहिणेयसँ मिलल छल।सभ कहलकैक जे दुर्गा ओहि गाममे रहैत अछि मुद तखन कतहु बाहर गेल छल। अभयकुमार सोचलक जे एकरासँ गलती कोना स्वीकार करबाबी।से ओ’ डाकूकेँ नीक महलमे कैदी बनाकय रखलक।डाकू महाराज ऐश आराममे डूबि गेलाह। अभयकुमार एक दि न डाकूकेँ खूब मदिरा पिया देलन्हि।ओ’जखन होशमे आयल तँ चारू कातगंधर्व-अप्सरा नाचि रहल छल। ओ’ सभ कहलकैक जे ई स्वर्गपुरी थीक आ’ इन्द्र रौहिणेयसँ भेँट करबाक हेतु आबत बला रहथि। रौहिणेय सोचलक जे राजा हमरा सूली पर चढ़ा देलक।मुदा ओ’ सभतँ मंत्रीक पठाओल गबैया सभ छल। तखने इंद्रक दूत आयल आ’ कहलक जे रौहिणेयकेँ देवताक रूप मे अभिषेक होयतैक,मुदा ताहिसँ पहिने ओकरा अपन पृथवीलोक पर कएल नीक-अधलाह कार्यक विवरण देबय पड़तैक।तखन रौहिणेयकेँ भेलैक जे सभटा पाप स्वीकार कय लय।मुदा तखने ओ देखलक जे दैव लोकक जीव सभ घामे-पसीने अछि,माला मौलायल छैक,पैर धरती पर छैक आ’पिपनी उठि-खसि रहल छैक।ओ’ अपनपुण्यक गुणगाण शुरू कए देलक।अभयकुमार राजाकेँ कहलक जे अहाँ जौँ ओकरा अभयदान दय देबैक तँ ओ’ सभटा गप्प बता देत। सैह भेलैक। रौहिणेय नगरक बाहरक अपन जंगलक गुफाक पता बता देलकैक,जतय सभटा खजाना आ’ अपहृत व्यक्ति सभ छल। राजा कहलन्हि जे किएक तँ ओकरा अभयदान भेटि गेल छैक ताहि हेतु ओ’ सभ संपदा राखि सकैत अछि।मुदा रौहिणेय कोनोटा वस्तु नहि लेलक।ओ’ कहलक जे जाहि महावीरस्वामीक एकटा वचन सुनलासँ ओकर जान बचि गलैक,तकरदीक्षा लेत आ’ ओकर सभटा वचन सुनि जीवन धन्य करत। -------------------------------------------------------